Хотини вафот этганида унинг эри ювиб кафанласа бўладими? - Musulmonlar\nСавол: Хотини вафот этганида унинг эри ювиб кафанласа бўладими?\nЖавоб: Қуръонга кўра эр ёки аёлнинг вафот этиши билан ўртадаги никоҳ бузилмайди. Чунки эр хотинидан, хотини эса эридан мерос олади. Бу Нисо сурасининг 12-оятида билдирилган. Бундан ташқари, эр-хотинлик алоқаси жаннатда ҳам давом этади. Бу Раъд сурасининг 22-24-оятларида билдирилган.\nҚуръоннинг бу ҳукмларидан ташқари яна Расулуллоҳ алайҳиссалом бир куни Ойша онамизга шундай дегани ривоят қилинади:\n“Агар сен мендан аввал ўлсанг, сени ўзим ювиб, ўзим кафанлайман…” (Аҳмад ибн Ҳанбал, 6/228; Ибн Можа, Жаноиз 9)\nБундан ташқари, Фотима онамиз вафот этганида унинг эри бўлмиш Али розияллоҳу анҳунинг ўзи ювиб, ўзи кафанлагани, ҳамда саҳобалардан ҳеч ким бунга қаршилик қилмагани ҳам ривоят қилинган. (Имом Ҳоким, Мустадрак, 3-ж, 179-с, 4769-ҳадис)\nХулоса қилиб айтадиган бўлсак, бир аёлнинг эри вафот этса, уни аёли ювиши мумкин бўлганидек, аёли вафот этган киши ҳам аёлини ўзи ювиб кафанлаши мумкин.\nМазҳаб имомларидан Имом Шофеий, Имом Молик ва Аҳмад ибн Ҳанбалга кўра эрлар аёлларини ювиб кафанлашлари мумкин.\nҲанафийларга кўра эса, аёли вафот этганида ўртада никоҳ қолмайди. Шу боис, эр аёлини ювиб кафанлай олмайди. Лекин, эри ўлганидан кейин ҳам аёл ўз ҳолича тўрт ою ўн кун идда тутиб кутгани боис, аёли эрини ювса бўлади.\nҲанафийлар бу масалада Али розияллоҳу анҳу аёли Фотима онамизни ювганлигини уларга хос бўлган бир иш деб билишган, севимли Пайғамбаримизнинг Ойша онамизга айтган гапини эса, ўзидан бошқа бирига ювдираман деган бир шаклда таъвил қилишган. (Қаранг: Сарахсий, ал-Мабсут, 2-ж, 71-с.)\n(Агар аёли вафот этган бўлсаю, уни ювиб кафанлагани бирон бир аёл киши бўлмаса, уни эридан бошқа бири ювиши асло тўғри келмайдиган бир иш бўлади. Чунки, у аёлнинг тан маҳрами фақатгина эри бўлган. Ҳатто отаси, ака-укаси ёки бошқа қариндошлари ҳам у аёлни тан маҳрами бўлмаган.)\nЖаноз Кафанлаш Ўлик ювиш Эр-хотин Ювиш\nФарз намозлардан аввал ва кейин ўқиладиган ихтиёрий намозлар\nФарз намозларда сафлар ораси очиқ қолиши\nРамазон фидяси кимларга берилади?


Ғарбий Тянь-Шань ЮНЕСКО сертификатини қабул қилиб олди – Газета.uz\nЧотқол тоғлари ЮНЕСКО жаҳон мероси объекти мақомини олган Ўзбекистондаги биринчи табиий объект бўлди.\nLotinchada 6 феврал 2017, 12:07 Жамият\n3 февраль куни Тошкентда Ғарбий Тянь-Шань трансчегаравий участкасининг ЮНЕСКО жаҳон мероси рўйхатига киритилгани тўғрисидаги сертификатни топшириш маросими бўлиб ўтди. ЮНЕСКОнинг Ўзбекистондаги ваколатхонаси раҳбари Криста Пиккат ҳужжатни Табиатни муҳофаза қилиш давлат қўмитаси раиси Бахтиёр Абдусаматов қўлига топширди.\nТянь-Шань тизимининг Ўзбекистон, Қозоғистон ва Қирғизистон ҳудудини қамраб олувчи Ўрта Осиё қисми ЮНЕСКОнинг Жаҳон мероси рўйхатига «Ғарбий Тянь-Шань» трансчегаравий объекти сифатида 2016 йилнинг 17 июлида киритилган эди. Ўзбекистон томонидан мазкур объектга Угом-Чотқол давлат миллий табиий боғининг Майдонтол ва Бошқизил ҳудудлари киритилди.\nҒарбий Тянь-Шань Чотқол тоғлари — Жаҳон моддий мероси объекти мақомини олган Ўзбекистондаги биринчи табиий объект бўлди. Марказий Осиёнинг мазкур тоғли ҳудудида флора ва фаунанинг ноёб эндемик турларига бойлиги билан бир қаторда, бу ерда яшаган аҳолининг қадимий маданий ва хўжалик ёдгорликларини ҳам ўз бағрида сақлаб келмоқда.\nХудди шу куни Наврўз ҳамда миллий ошни тайёрлаш билан боғлиқ анъаналарнинг ЮНЕСКО номоддий маданий ёдгорликлари Репрезентив рўйхатига киритилгани тўғрисидаги сертификатларни топшириш маросими ҳам бўлиб ўтди.\nЎзбекистон Жаҳон моддий ёдгорликлар рўйхатига Сармишсой суратлари, Шоҳимардон, Зомин тоғлари, Ҳисор тоғ тизмалари ва Бойсун қўриқхонасини ҳам киритишни режалаштирган.


Очликдан ўлаётганда ҳам инсоний қиёфасини йўқотмаган 101 нафар ўзбек аскари хотирланди\nИллюстратив сурат. Освенцим концлагерининг тирик қолган маҳбуслари, 1945 йил.\nБундан 77 йил аввал фашистлар томонидан отиб ташланган ўзбек аскарлари хотирасини ёдга олиш мақсадида 9 апрель куни кеч соат 9да “Тошкент-Амстердам” телекўприги ўтказилди. Бу ҳақда Ўзбекистон Ташқи ишлар вазирлиги маълум қилди.\nХабарда айтилишича, Ўзбекистоннинг БЕНИЛЮКС давлатларидаги элчихонаси, Нидерландиядаги ватандошлар ассоциацияси, Ўзбекистон Ёшлар иттифоқи ташаббуси билан ўтказилган телекўприкда «101» романи муаллифлари Анвар Эргашев ва Юлия Медведовская, ўзбек аскарларининг фожеали тақдирини ўрганган ҳолландиялик тадқиқотчи Ремко Рейдинг ва унинг ҳамкасблари ҳамда давлат ва жамоат ташкилотлари вакиллари иштирок этди.\nИккинчи жаҳон урушида фашистлар асирга олган ўзбекистонлик 101 аскар Ҳолландиянинг Амерсфорт шаҳридаги концлагерда сақлангани юзасидан тадқиқотни Ремко Рейдинг бир неча йил олдин эълон қилган эди.\nТадқиқотда айтилишича, фашистлар 1941 йилнинг августида Смоленск яқинида асирга олган аскарлардан тарғибот мақсадида фойдаланишни режалаштиришган. Асирлар орасида қозоқлар, қирғизлар ёки бошқирдлар бўлгани тахмин қилинади, лекин аскарларнинг асосий қисми самарқандлик ўзбеклар бўлган.\nРемко Рейдинг бу асирлар Амерсфорт шаҳридаги концлагерга жойлаштирилгач, камида уч кун оч сақланганини аниқлаган. Шундан сўнг фашистлар янги пиширилган нон олиб келиб, уни асирларга ташлашган. Фашистлар наздида “чалаодам” бўлган ўзбеклар бу нонга ташланиб, бир-бирларига ҳайвонлардай муносабатда бўлишлари лозим эди. Бу ҳолатни немис киночилари тасвирга тушириб, Германия ҳалқига кўрсатиши режалаштирилганди.\nБироқ ўзбек асирлари ўз инсоний ғурурларини сақлаб қолган тарзда миллий қадрият ва анъаналарга амал қилиб, нонни ўта маданият билан тенг бўлишиб еганлар. Бу ҳолат немис фашистларининг ғазабини келтирган.\nЛагерда сақланган 101 нафар асирнинг 24 нафари 1941 йилнинг қишида очликдан вафот этган. Қолган 77 нафар асир эса 1942 йилнинг апрелида лагерь яқинидаги ўрмонда отиб ташланган.


Исломободдан муносабат: Покистон ва Ўзбекистон раҳбарларининг онлайн-саммити мамлакатларимиз ўртасида кўп қиррали мустаҳкам ҳамкорлик учун асос яратди\nИСЛОМОБАД, 17 апрель. /"Дунё" АА/. Покистондаги «Diplomatic News Agency» агентлиги веб-сайтида "Ўзбекистон-Покистон виртуал саммити: эксперт фикри" сарлавҳаси остида таниқли эксперт Маҳмуд ул-Ҳасан мақоласи чоп этилди, деб хабар бермоқда "Дунё" АА мухбири.\nМатериалда муаллиф икки томонлама ҳамкорлик ривожланишининг фаол динамикаси, Ўзбекистон Президенти томонидан минтақа мамлакатлари, жумладан, Покистон билан яхши қўшничилик алоқаларини ўрнатиш бўйича кўрилаётган чора-тадбирларнинг аҳамиятини юқори баҳолайди.\nМутахассис ўзаро интеграция жараёнларининг ижобий ўсиши, шунингдек, инфратузилма лойиҳаларини қуришни ўз ичига олган минтақалараро ўзаро боғлиқлик салоҳиятини тавсифловчи статистик кўрсаткичлар келтирган.\nМаҳмуд ул-Ҳасан Хон онлайн-саммит Покистон ва Ўзбекистон ўртасида мустаҳкам кўп қиррали ҳамкорлик учун асос яратганига ишонч билдирган.\nЎмон Султонлигининг етакчи нашрида Ўзбек...\nЎмон Султонлигининг етакчи нашрларидан бири - «Asdaa Oman» газетасида журналист Али ал-Ҳас...


«Ўқитувчи бўлиш учун молия соҳасини тарк...\n26.04.2021 15:13 0 2023\nМен аввалги ишларим (молия — 1-ўринбосар, ҳокимият — бош мутахассис)ни ташлаб ва бир қанча кўпчилик ҳавас қиладиган ишларни рад қилиб, оддий бир қишлоқ мактабидаги оддий ўқитувчиликни танладим. Бу қароримни ҳозиргача жуда кўпчилик тушунмайди, айниқса ҳозирги мактабдаги касбдошларим. Кўпчилик «жиннини ишини қилибсиз, хато қилибсиз» деб ҳам айтади. Лекин мен ундай ўйламайман. Чунки, йиллар давомида математикадан кўнглимни узолмадим. Зериксам мисол-масала ишлаб ўтирардим. Мактаблардаги математика ўқитувчилари чиқаролмаган саволларга жавоб топиб бериш ҳаракатини қилардим. Шунда билдимки, таълим соҳаси учун, ўқувчилар учун нималарнидир бера оларканман.\n11-синф битирувчиларини олий таълимга жалб қилиш бўйича бир нафар ўқувчини менга бириктириб қўйишди. У ўқиш онлайнда деб мактабга келмаётганди. Суриштириб билсам, Тошкентда ишда экан. Чақиртирдик, келди. Билим «даҳшат». Ўқиш хаёлни бир четида йўқ. Ота-онаси билан суҳбат қилай деб тополмадим. Онаси билан телефонда гаплашдим. Дадаси қурилишда ишларкан, эрта ишга кетаркан, кеч қайтаркан, мактабга бир келиб-кетишга вақти йўқ экан. Охири дадаси билан ҳам телефонда гаплашдим: «ўғлингиз 11-синфни битиряпти, кейин нима қилади» десам, «билмайман, ўзи биладида, биз ўйлаб кўрмабмиз...» деди.\nТаълим 24/08, 23:42


Рамазон ва рўза тутишнинг фазилатлари « O'zbekiston ERK Demokratik Partiyasi\nРамазон ва рўза тутишнинг фазилатлари\n05 June 2016 - 13:36\n“Эй иймон келтирганлар, тақволи кишилар бўлишингиз учун сизлардан олдин ўтганларга фарз қилингани каби сизларга ҳам саноқли кунларда рўза тутиш фарз қилинди. Энди сизлардан бирор киши касал ёки мусофир бўлса, у ҳолда (рўза тутолмаган кунларининг) саноғини бошқа кунларда тутади” (Бақара сураси, 183–184-оят).\nПайғамбаримиз (соллаллоҳу алайҳи васаллам) Аллоҳ таолодан нақл қилиб айтганларки: “Ҳар бир одам боласининг амали ўзи учун, илло рўзаси бундан мустаснодир.\nРўза Мен учундир. Унинг мукофотини Ўзим берурман”. Чунки рўза бошқа ибодатлар каби инсон кўзи тушадиган, барча хабардор бўладиган амал эмас. Уни Аллоҳдан бошқа ҳеч ким кўра олмайди. Шу сабаб Аллоҳ таоло бу амалнинг мукофоти ёлғиз ўзига тааллуқли эканининг хабарини берди. Пайғамбаримиздан (соллаллоҳу алайҳи васаллам) ривоят қилинган бир ҳадиси шарифда бундай дейилган: “Қиёмат куни қушларники каби қаноти бор инсонлар келади. Улар қанотлари билан жаннат девори устига учиб боришганида, жаннат қўриқчиси: “Сизлар кимсизлар?” деб сўрайди. Улар: “Муҳаммад (алайҳиссалом) умматиданмиз”, дейишади. “Ҳисоб-китобни кўрдингизми?” деб сўраганда, “Йўқ”, деб жавоб беришади. Фаришта улардан: “Сизлар сирот кўпригини кўрдиларингизми?” деб сўрайди. Улар: “Йўқ”, деб жавоб беришади. Сўнг: “Сизлар бу даражага нима билан эришдингиз?” дейди. “Биз дунё ҳовлисида Аллоҳга махфий (бериё) ибодат қилганмиз. Охиратда Аллоҳ ҳам бизни жаннатга махфий ҳолатда киргизмоқда”, дейди улар (“Зубдатул воизийн”).\nРўзадор очлик ва чанқоқлик туфайли ҳалок бўлишидан хавфсираса ёки касал бўлса, рўза аҳволини оғирлаштирса, унинг рўза тутмаслиги дуруст бўлади.\nБу зарурат ҳолидадир. Албатта, зарурат ҳолида таъқиқлар мубоҳ бўлади (“Равзатул уламо”).\nПайғамбаримиз (соллаллоҳу алайҳи васаллам) айтадилар: “Менинг умматимга олдинги умматларнинг бирортасига ато қилинмаган бешта хислат берилди: 1) рамазон ойининг аввалги кечасида Аллоҳ таоло уларга раҳмат назари билан қарайди. Аллоҳ қайси бандасига раҳмат назари билан қараган бўлса, абадий азоб қилмайди; 2) Аллоҳ малоикаларга Муҳаммад (алайҳиссалом) уммати учун истиғфор айтишни буюради; 3) рўзадор кишининг оғзидан чиққан ҳид Аллоҳ наздида мушки анбардан ҳам хушбўйроқдир; 4) Аллоҳ таоло жаннатга: “Зийнатлан”, деб буюради ва сўнг: “Мўмин бандаларимга жаннат бўлсин, улар Менинг дўстларимдир”, дейди; 5) Аллоҳ таоло уларни мағфират қилади”. Шунинг учун ҳам Абу Ҳурайра (р.а.) Пайғамбаримиздан (соллаллоҳу алайҳи васаллам) ривоят қилган ҳадисда айтилганки: “Ким рамазон ойи рўзасини иймон ва ихлос билан тутса, унинг олдинги гуноҳлари кечирилади” (“Зубдатул воизийн”).\nПайғамбаримиз (соллаллоҳу алайҳи васаллам) айтадилар: “Рамазоннинг ҳар бир соатида Қадр кечасигача олти юз мингта дўзахга маҳкум бўлган киши дўзахдан озод қилинадилар, Қадр кечасида эса, ойнинг аввалидан бошлаб унгача озод қилинганлар миқдорича киши озод қилинади. Ҳайит куни эса, бу муборак ойнинг бошидан то охиригача озод қилинганларнинг ададича киши озод қилинади” (“Мишкот”).\nЖобир (р.а.) Пайғамбаримиздан (соллаллоҳу алайҳи васаллам) ривоят қилганлар: “Рамазон ойининг охирги кечасида еру осмонлар ва малоикалар: “Муҳаммад (алайҳиссалом) умматига мусибат бўлди”, деб йиғлайдилар. Шунда: “Эй Расулуллоҳ, у қандай мусибат экан?” деб сўрашди. Пайғамбаримиз (соллаллоҳу алайҳи васаллам) айтдилар”: “Рамазоннинг кетишидир. Чунки бу ойда дуолар мустажоб, садақалар мақбул, яхшиликлар кўпайтирилган, азоб эса, дафъ қилингандир”.\nРамазоннинг кетишидан ҳам каттароқ мусибат борми! Осмонлару ер ва малоикалар йиғлашидан кўра, бизлар афсусланишга ва йиғлашга ҳақлироқмиз. Чунки бу фазилату кароматлар улардан эмас, биздан узилмоқда (“Ҳаётул қулуб”).\nПайғамбаримиз (соллаллоҳу алайҳи васаллам) айтдилар: “Ким рўзани иймон ва ихлос билан тутса, ўтган гуноҳлари кечирилгай”.\nАйтишларича, рўза уч хил бўлади: 1. Авом рўзаси. 2. Хослар рўзаси. 3. Энг хос бандаларнинг рўзаси.\nОмилар рўзаси қорин ва фаржларни шаҳватдан тийишдир. Хослар рўзаси солиҳ бандалар рўзаси бўлиб, инсон гуноҳлардан сақланиш билан бу даражага кўтарилади. Бу иш беш ишга давомли амал қилиш билан бўлади: 1. Номаҳрамларга қарамаслик. 2. Тилни ёлғон, ғийбат ва чақимчиликдан тийиш. Анас (р.а.) Пайғамбаримизнинг (соллаллоҳу алайҳи васаллам) бундай деганларини ривоят қилганлар: “Беш нарса рўзани бузади (яъни, савобини кетказади): Ёлғон сўзлаш, ғийбат қилиш, чақимчилик, ёлғон қасам ва номаҳрамга шаҳват билан назар қилиш”. 3. Макруҳ (бемаъни, гуноҳ гап-сўзларни, куй-қўшиқларни) эшитмаслик. 4. Жами аъзоларни гуноҳдан тийиш ва ифторда шубҳали таомлардан сақланиш. Чунки ҳалол таом билан саҳарлик қилиб, ҳаром таом билан ифторлик қилинган рўзада маъно йўқдир. Бунинг мисоли бир қасрни қуриб, кетидан уни бузганга ўхшайди. Расулуллоҳ (соллаллоҳу алайҳи васаллам): “Қанчадан қанча рўза тутадиганлар бор. Уларнинг фақат очқаб, чанқагани қолади”, деганлар. 5. Ифторда қоринни бўктириб таом емаслик. Пайғамбаримиз (соллаллоҳу алайҳи васаллам) айтганларки: “Аллоҳ таоло учун ҳалол таом билан тўлдирилган қориндан кўра ғазаблироқ идиш йўқдир”.\nХослар хосининг рўзаси эса, қалбни дунёвий фикрлар ва ҳар хил ғамлардан, бошқача қилиб айтганда, Аллоҳдан ташқари ҳар бир нарсадан ўзини тийишдан иборатдир. Шу мартабадаги рўзадор рўзаси давомида Аллоҳдан бошқа бирон нарсани тафаккур қилса, рўзаси очилади. Бу Пайғамбарлар ва сиддиқ бандалар мартабасидир. Чунки бу мақомнинг ҳақиқати Аллоҳга, якка Унинг ўзига юзланиш ва бошқалардан (махлуқоту мавжудотдан) юз ўгиришдир” (“Зубдатул воизийн”).\nЯхши билмоқ лозимки, рўза инсонларга сезилмайдиган амалдир, бу амални фақат Аллоҳ ва рўзадорнинг ўзигина билади.\nШунинг учун ҳам рўза банда ва Раббининг ўртасидаги хос ибодат деб айтилган. Аллоҳ таоло рўзага ажр бериш ёлғиз ўзига тааллуқли эканини айтди, яъни: “Рўза Менинг учундир. Мукофотини ўзим бераман”.\nРўзанинг бошқа ибодатлардан яна бир фарқли фазилати шундаки, унда Аллоҳдан ўзгани шерик қилиш ҳеч бир қавм тарафидан содир бўлмаган. Масалан, мушриклар бутга сиғинишган, қуёш ва ойга ибодат этишган, санамларга атаб қурбонлик қилишган, аммо уларга атаб рўза тутишмаган. Шунинг учун ҳам бу ибодатда Аллоҳга ҳеч ким ва ҳеч нарса шерик қилинмаган. Шунинг учун ҳам Аллоҳ рўзани Ўзига хослади, яъни: “Рўза Мен учундир, унинг мукофотини Ўзим бераман”, деб марҳамат қилган.\nАбул Ҳасан: “Мукофотини ўзим бераман”, деган сўзга шарҳ айтиб шундай дедилар: “Ҳар бир тоатнинг мукофоти жаннатдир, рўзанинг мукофоти эса, Аллоҳнинг ўзига йўлиқиш, Аллоҳга назар солиш ва Аллоҳнинг унга назар қилиши ҳамда У билан элчи ва таржимонсиз гаплашишдир. Бу сўзларни йодланг. Сиз муташаббеҳ (ўхшатувчилар) тоифасидан бўлманг. Бизнинг мазҳабда соим (рўзадор) хотинини ўпиши ва ушлаши ўзига ишонч бўлган вақтда дуруст. Аммо ушлаш инзол ёки жимо хавфини пайдо қилса, дуруст эмас”. (Инзол – эркак ва аёл пушт сувиинг чиқиши.)\nСаид ибн Мусайяб: “Рўзадорга хотинини ўпиш ёки ушлашга инзолдан хавф қилган ёки ундан эмин бўлган вақтда ҳам рухсат берилмайди”, деганлар. Бу гапларини тасдиқлаш мақсадида Ибн Аббосдан (р.а.) қуйидагиларни ривоят қилганлар: “Бир йигит Ибн Аббоснинг олдига келиб сўради: “Рўзадор ҳолимда хотинимни ўпсам бўладими?” Ибн Аббос: “Йўқ”, дедилар. Сўнг у кишининг олдига бир чол келди. “Рўзадор ҳолимда кампиримни ўпсам бўладими?” деди. Ибн Аббос: “Бўлади”, деб жавоб бердилар. Шунда ҳалиги йигит келиб: “Ҳаммамиз бир динда бўлсак, нима учун менга ҳаром қилган нарсани унга ҳалол қилдингиз”, деди. Ибн Аббос: “У чолдир, ўз аъзосига эгалик қила олади. Сен эса, шавҳат вақтида аъзойинга эга бўлолмайсан”, дедилар (“Равзатул уламо”).\nРўзадан мақсад Аллоҳнинг душманига қаҳр қилмоқдир. Чунки шайтоннинг васвасаси ҳам шаҳват билан амалга ошади. Шаҳват эса кўп ейиш ва ичиш билан ҳосил бўлади. Шунинг учун Аллоҳнинг душманига қаҳр қилиш, шавҳатни синдириш емишни озайтириш билан бўлади.\nРўзанинг машру қилиниши ҳақида қуйидагича ривоят бор: Аллоҳ ақлни яратиб, унга: “Олдинга ўгирил”, деди. У ўгирилди. Сўнг “Орқангга ўгирил”, деди. Яна ўгирилди. Кейин Аллоҳ: “Сен кимсан-у Мен кимман?” деб савол қилди. Ақл: “Сен Раббимсан, мен эса, заиф қулингдирман”, деди. Шунда Аллоҳ ақлга: “Сендан кўра азизроқ махлуқ яратмаганман”, деди. Сўнг Аллоҳ нафсни яратиб унга: “Олдинга ўгирил”, деди, аммо у итоат этмади. Шунда Аллоҳ: “Сен кимсан ва Мен кимман?” деди. Нафс: “Мен менман, Сен Сенсан”, деб жавоб қилди. Сўнг Аллоҳ уни юз йил жаҳаннам ўтида азоблади. Кейин жаҳаннамдан чиқариб: “Сен кимсану Мен кимман?” деди. Нафс яна олдингидай жавоб қилди. Шундан сўнг Аллоҳ уни очлик оловида юз йил азоблади. Нафс шундан сўнггина ўзининг банда эканига иқрор бўлди ва Раббига тазарру қилди. Шу сабаб Аллоҳ таоло нафсга рўзани фарз қилди” (“Мишкот”).\nРўзани ўттиз кун қилиб белгиланишидаги ҳикмат шуки, айтишларича отамиз Одам жаннатда ўзларига ман қилинган дарахт мевасидан еб қўйгач, у емиш ўттиз кун қоринларида қолди. Сўнгра Аллоҳга тавба қилдилар. Шунда Аллоҳ унга ўттиз кеча-кундуз рўза тутишни буюрди. Чунки дунёнинг лаззати тўрттадир. Биринчиси ейиш. Иккинчиси ичиш. Учинчиси жимў. Тўртинчиси уйқу. Бу лаззатлар бандани Аллоҳдан тўсувчидир. Аллоҳ таоло Ҳазрати Муҳаммадга (соллаллоҳу алайҳи васаллам) ва у зотнинг умматларига фазл-карами билан фақат кундуз куни рўза тутишни фарз қилиб, кечқурунда еб-ичишга рухсат берди (“Баҳжатул анвар”).\nҲикоя қилинишича, бир маъжусий ўғлини рамазон ойида бозорда таом еб юрганини кўриб қолиб урди, “Мусулмонларнинг ҳурматини муборак ойларида нима учун жойига қўймаяпсан”, деб койиди. Бир мажусийки рамазонни шарафлаб шунчалик қилса, мусулмонлар қанчалик унинг ҳурматига риоя қилишлари лозим бўлади.\nПайғамбаримиз (соллаллоҳу алайҳи васаллам) нақл қилганларки: “Ҳар бир одам боласининг қилган ишини Аллоҳ ажрини ўн баробардан етти юз баробаргача кўпайтиради. Магар рўза Унинг учундир, мукофотини Унинг ўзи беради”.\nУламолар ушбу ҳадиси хусусида, ҳар хил фикрлар билдиришган. 1. Рўзага риё аралашмайди. У қалбан бажариладиган нарса, бошқа амалларга риё аралашган бўлиши мумкин. Чунки рўзадан бошқа ибодатлар хатти-ҳаракат билан содир қилинади. Ибодатлар ичида фақат рўзагина инсонлардан махфий, ниятнинг ўзи билан амалга оширилади. 2. “Унинг ўзи мукофотлайди”, сўзининг маъноси рўзага бериладиган ажр-савоб миқдорини Аллоҳдан бошқа ҳеч ким билмайди, деганидир. 3. “Рўза Аллоҳ учун, Аллоҳ уни мукофотлайди”, дегани “Аллоҳ холисона қилинган ибодатни ёқтиради”, деган маънодадир. 4. Бу ўринда ташриф улуғлаш бўляпти, чунончи “Байтуллоҳ” сўзидагига ўхшаш. 5. Таом ва емишлардан беҳожат бўлиш ёлғиз Аллоҳнинг сифатидандир. Мўмин рўзадор бўлганида мана шу илоҳий сифат билан хулқланади, Аллоҳга қурбат ҳосил қилади. 6. Бунда малоикаларга ўхшашлик ҳам бордир. Чунки малоикалар таомдан беҳожатдирлар. 7. Ҳамма ибодатларда баъзан бандаларга зулм етказиб қўйиш эҳтимоли бор, рўзада эса, бундай эмас. Уламои киромлар, Аллоҳ учун тутилган рўза тилида ва ишида гуноҳлардан сақланган кишининг рўзаси эканига иттифоқ қилишган.\nПайғамбаримиздан (соллаллоҳу алайҳи васаллам) ривоят қилинади: “Ким рўзани иймон ва ихлос билан тутса, унинг олдинги гуноҳлари кечирилади”. Бу сўзлар ҳақ-ростдир.\nАнас ибн Молик (р.а.) Пайғамбаримиздан (соллаллоҳу алайҳи васаллам) ривоят қилиб, бундай деганлар: “Ҳар бир дуо ва осмон ўртасида парда бор. Токи Расулуллоҳга (соллаллоҳу алайҳи васаллам) саловот айтилмагунгача, дуо қабул бўлмас. Агар саловот йўлланса, у парда куйиб, дуо осмонга чиқади. Агар саловот айтилмаса, дуо қайтиб тушади”.\nҲикоя қилинишича, солиҳлардан бири намозда ўтирар экан, саловот ўқишни эсдан чиқариб, салом бериб юборди. Шу куни тушида Расулуллоҳни (соллаллоҳу алайҳи васаллам) кўрди. У зот: “Менга саловот айтишни эсдан чиқардинг”, дедилар. Шунда у киши: “Ё Расулуллоҳ! Мен Аллоҳнинг ибодати ва мадҳи ила машғул бўлиб, сизга саловот айтишни эсдан чиқарибман”, деб айтди. Расулуллоҳ (соллаллоҳу алайҳи васаллам) унга қарата: “Аё, сен менинг: “Амаллар ва дуолар то менга саловот айтилмагунгача тўхтаб тургувчидир”, деган гапимни эшитмаганмисан?! Зеро, банда Қиёмат куни бутун дунё аҳлининг эзгу амаллари мислича амал билан келса, токи унда менга йўлланган саловот бўлмас экан, унинг бирор яхшилиги ҳам қабул қилинмайди. Балки ўзига қайтарилади”, дедилар (“Зубдаҳ”).\nМусо (соллаллоҳу алайҳи васаллам) Раббига муножот қилиб: “Эй Раббим! Бирор бандангни мени икром қилганингчалик икром қилганмисан? Ахир, Сен менга ўз каломингни эшиттирдинг”, дедилар. Шунда Аллоҳ: “Эй Мусо! Мен сен билан гаплашган вақтимда ўртамизда етмиш минг парда бор эди. Лекин охир замон бўлганда Менинг шундай бандаларим бўлгайки, Мен уларни рамазон ойи билан икром қиламан, уларга Мен бу муборак ойда жудаям яқин бўламан. Уммати Муҳаммад рўза тутиб, лаби оқариб, рангги сарғайиб ифторликка ўтирган сонияларда Мен шу пардаларни кўтараман. Эй Мусо! Рамазон ойида қорни оч қолиб, жигари куйганларга жаннат бўлсин. Мен уларни жамолимни кўришдек улкан бахтга мушарраф қилгайман”.\nШунинг учун ҳам оқиллар бу ойнинг ҳурматини билишлари ва қалбни мусулмонларга нисбатан гина ва адоватлардан сақлашлари лозим бўлади. Шунингдек, хавфу ражо орасида рўзамиз қабул бўлдими ёки йўқми, деган қўрқув туришлари керак. Зеро, Аллоҳ таоло: “Албатта, Аллоҳ муттақийлардан қабул қилади”, деб марҳамат қилган.\nХабарда келишича, рўзадорлар қабрларидан чиқиб, тутан рўзаларини танийдилар. Сўнг ҳар хил туҳфалар берилгай, дастурхонларга таклиф қилингайлар, шунда уларга: “Сизлар инсонлар тўқ бўлиб, сувга қониб юрган вақтда оч ва чанқоқ эдиларингиз. Мана энди маза қилиб еб-ичинглар, бошқалар эса ҳисоб-китобдадир” (“Танбеҳул ғофилийн”).\nОйиша онамиз (розияллоҳу анҳо) айтдилар: “Ким ихлос билан эътикоф ўтирса, олдинги гуноҳлари кечирилади”.\nЯна Ойиша онамиз айтганларки: “Расулуллоҳ (соллаллоҳу алайҳи васаллам) рамазоннинг охирги ўн кунида эътикоф ўтирардилар. Вафот этган йиллари ҳам бу одатларига риоя қилдилар” (Имом Бухорий ва Имом Муслим ривоятлари). Шунинг учун у зотнинг вафотларидан кейин муҳтарама завжалари ҳам ўз уйларида эътикоф ўтиришди. Фуқаҳолар аёлларнинг уйларида эътикоф ўтиришлари мустаҳабдир, деганлар (“Шарҳу машориҳул анвор”).


Цемент импортига чекловлар олиб ташланди | NORMA.UZ\nВазирлар Маҳкамасининг 2020 йил 23 апрелдаги 247-сон қарорига тегишли ўзгартиришлар киритилди (22.05.2020 йилдаги 309-сон ВМҚга қаранг).\nЭслатиб ўтамиз, 2020 йил 1 майдан 31 декабргача бўлган даврда импорт бўйича цемент маҳсулотини олиб кириш (ТИФ ТН кодлари 2523210000 ва 2523290000) вақтинчалик тўхтатилган эди. Сабаби - COVID-19 пандемияси муносабати билан кўпгина қурилиш объектларида ишлар тўхтатилганлиги сабабли цементга бўлган талаб кескин тушиб кетганлиги.\nБироқ 2020 йил 23 майдан бошлаб юқорида кўрсатилган чеклов олиб ташланди, кўрсатилган ТИФ ТН кодлари бўйича импорт бўйича цемент маҳсулотини олиб кириш тикланмоқда. Қарор республикада амалга оширилаётган қурилиш ишларини танқис қурилиш материаллари билан узлуксиз таъминлашга қаратилган.\nДБҚга тадбиркорлик субъектлари томонидан импорт бўйича цемент маҳсулотини олиб киришда зарур ҳужжатларни тезкор равишда расмийлаштиришни таъминлаш топширилди.


Жорий йилнинг ўтган олти ойи давомида халқ депутатлари Чимбой тумани Кенгашидаги Ўзбекистон “Адолат” СДП депутатлик гуруҳи аъзолари сайловчилар билан мулоқотлар жараёнида аниқланган муаммоларни мутасадди ташкилотлар билан ҳамкорликда ҳал этишга алоҳида эътибор қаратишди. Партиямизнинг “Адолат — қонун устуворлигида” лойиҳаси доирасида ҳар ҳафтанинг чоршанба куни тумандаги маҳаллаларда ўтказиб келинаётган юзма-юз мулоқотлар чоғида тушган мурожаатлар асосида мутасадди ташкилотларга жами 9 та депутатлик сўрови киритилиб, мавжуд муаммоларнинг аксарияти ечим топишига эришилди. Айтиш жоизки, ушбу мурожаатларда асосан иш ҳақи, пенсия таъминоти, моддий ёрдам ҳамда болалар нафақасини олиш, меҳнат ва бандлик, электр ва газ таъминоти, банк муассасасидан кредит олиш каби масалалар ўз аксини топган. Жумладан, тумандаги “Каракол” ва “Шахтемир” МФЙлар ҳудудида истиқомат қилувчи аҳоли хонадонларини тоза ичимлик суви билан таъминлашда узилишлар борлигини айтиб, амалий ёрдам сўрашди. Муаммога ечим топиш мақсадида депутатлик гуруҳи томонидан туман сув тармоқлари филиали раҳбари У.Атамуратов номига депутатлик сўрови юборилди. Натижада мазкур ҳудудларда истиқомат қилувчи аҳолини тоза ичимлик суви билан таъминлаш мақсадида белгиланган дастур асосида “Каракол” МФЙдаги “И.Бекбаулиев” кўчасидан “А.Сапарбаева” кўчасигача бўлган 1,7 километр, “Шахтемир” МФЙдаги “Шароф Рашидов” кўчасида 1,1 километрга яқин сув тармоғида таъмирлаш ишлари олиб борилди. Шунингдек, партия депутатлари ва фаоллардан иборат ишчи гуруҳи аъзолари туманнинг “Бахитли” ОФЙ ҳудудидаги “Бахалли”, “Аббазкараган” ва “Ақтоғин” аҳоли пунктларидаги хонадонларда бўлиб, овул аҳли билан суҳбатлашдилар. Фуқаролар “Бахитли” ОФЙ ҳудудидаги ички йўллар таъмирталаб ҳолатда эканини баён этишди. Мазкур масала юзасидан туман йўллардан фойдаланиш унитар корхонаси директори Ш.Бекбергенов номига депутатлик сўрови киритилди. Тез орада мутасадди корхона томонидан “Бахитли” ОФЙ ҳудудида жойлашган “Чимбой —Қозоқдарё” автомобиль йўлидан “Ақтоғин” овулигача бўлган 0,5 километр, “Бахалли” овулигача бўлган ярим километрлик ички йўлларга қум-шағал аралашмаси ётқизилиб, 136 миллион 257 минг сўмлик таъмирлаш ишлари амалга оширилди. Албатта, қатор мурожаатлар фуқароларга ўз жойида ҳуқуқий маслаҳатлар бериш йўли билан ҳам ечимини топмоқда, батафсил ўрганиш ва вақт талаб қиладиган мурожаатлар партия фаолларининг назоратига олинмоқда. Таъкидлаш жоизки, аҳолининг юртимиздаги янгиланиш ва ўзгаришлар, ислоҳотлар жараёнидан мунтазам хабардорлигини ошириб бориш депутатларнинг диққат марказида. Шу мақсадда туман партия кенгаши таркибидаги 24 та бошланғич ташкилот билан биргаликда ҳар ҳафтанинг сешанба куни маҳаллаларда ўтказилаётган сиёсий ўқувлар электорат билан ҳамнафас ишлаш имконини бермоқда. Жорий йилда партиямизнинг “Мактабгача таълим — кадрлар тайёрлашнинг бирламчи бўғини” лойиҳаси доирасида тумандаги бир қатор мактабгача таълим муассасаларида олиб борилган ўрганишларда аниқланишича, ҳудудда 3-7 ёшгача бўлган болалар 9787 нафар бўлиб, уларнинг 3930 нафари мавжуд МТМларга қамраб олинган. Тумандаги 31 та боғчада болалар учун турли ўйинчоқлар, мебель жиҳозлари ва бошқа техник воситалар билан жиҳозлаш меъёрлари кўздан кечирилганда “Банк”, “Почта”, “Ферма”, “Ателье”, “Орасталик бурчаги” ўйин марказлари мавжуд эмаслиги аён бўлди. 3, 5, 12, 17, 21, 23, 25, 29-сонли мактабгача таълим муассасаларида ўйинчоқлар, мебель ва бошқа жиҳозлар, зарур техник воситалар етишмайди. Айрим боғчаларда табиий газ ва ичимлик суви таъминотида жиддий муаммолар борлиги аён бўлди. Ўрганишларда аниқланган камчилик ва муаммолар халқ депутатлари Чимбой тумани Кенгашининг тегишли доимий комиссиясида ҳамда сессияда кўриб чиқилди. Муҳими, сессия қарори амалиётга йўналтирилгач, мазкур масалаларни ҳал этишга киришилиб, камчиликлар бартараф қилинмоқда. Муаммоларни аниқлаш, таҳлил ва хулосалар эса, ўз навбатида, депутатларимиз учун маҳаллий Кенгаш сессиясида мутасадди ташкилотлар мансабдор шахсларининг ҳисобот ва ахборотларини эшитиш, фикр ва таклифларни билдириш, муҳим қарорлар қабул қилинишида амалий аҳамият касб этмоқда. Сайловлар йилида белгиланган вазифаларни бажариш учун вақт оз қолганини назарда тутиб, зиммамиздаги масъулиятни янада чуқурроқ англамоқдамиз. Шу боис партиямиз депутатлари ўз фаолиятлари натижаларидан тўғри хулоса чиқарган ҳолда аҳоли ўртасида очиқ мулоқотларни давом эттириш, сайловчи ишончини мустаҳкамлаш учун ташаббускорлик ва фаолликни кучайтиришга интилмоқда. Азамат СУЛАЙМАНОВ, халқ депутатлари Чимбой тумани Кенгашидаги Ўзбекистон “Адолат” СДП депутатлик гуруҳи раҳбари Бизни ижтимоий тармоқларда ҳам кузатинг t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nДепутат ҳисоботи – сайловчи ишончи кафолати\nАйни кунларда депутатлар ўз сайлов округларида бўлиб, сайловчилар билан юзма-юз мулоқот ўрнатишмоқда. Хусусан, Халқ депутатлари Нукус шаҳар Кенгаши депутати Яхшибека Абдуллаева Нукус шаҳридаги 5 сонли сайлов округидаги “Чимбой чойхона” ва “Халклар дўстлиги” МФЙ аҳолиси билан 5 йил давомида олиб борган ишлари юзасидан ҳисобот учрашувини ўтказди. Депутат Я.Абдуллаева ўз сайловчиларининг манфаатларини кўзлаб, уларнинг мурожаатларини ижобий ҳал этиш мақсадида тегишли мутасадди-ташкилотлар раҳбарларига жами 56 депутатлик сўровини чиқарган. Шундан 31 таси ижобий ҳал этилиб, қолган сўровлар бўйича амалий ишлар давом этмоқда. Шу ўринда айрим мисолларни келтириб ўтсак. Депутат Я.Абдуллаева томонидан партиянинг «Адолат — қонун устуворлигида» лойиҳаси доирасида ҳафтанинг ҳар чоршанба куни ўз сайлов аҳолиси билан юзма-юз суҳбатлар уюштирилди. Жумладан, 2019 йилнинг 11 январь куни Нукус шаҳри «Дўстлик гузари» МФЙ ҳудудига ташриф бюрилиб, фуқаролар билан мулоқот ўрнатилди. Ўрганишлар давомида мазкур маҳалланинг А.Сулайманов кўчасида истиқомат қиладиган 1959 йилда туғилган I гуруҳ ногирони П.Даўлетияров биометрик паспорт олишда ёрдам сўраб мурожаат қилди. Халқ депутатлари Нукус шаҳар Кенгаши депутати Я.Абдуллаева ушбу масалани ҳал қилиб бериш мақсадида Қорақалпоғистон Республикаси Ички ишлар вазири А.Темирханов номига депутатлик сўрови жўнатди ва унинг ижросини ўз назоратига олди. 2019 йилнинг 12 март куни Қорақалпоғистон Республикаси Ички ишлар вазирлиги томонидан П.Даулетияровга биометрик паспорт расмийлаштирилиб берилди. Шунингдек, Нукус шахри «Чимбой чойхона» МФЙ худудида мактабгача таълим муассасаси йўқлиги бўйича аҳоли томонидан билдирилган мурожаатни депутат Я.Абдуллаева атрофлича ўрганиб чиқди. Натижада, Нукус шаҳар ҳокимлиги ва Қорақалпоғистон Республикаси мактабгача таълим вазирлигига депутат сўрови билан чиқилди. Нукус шаҳар ҳокими хозирда бу худудда «Фортуна Нукус» МЧЖ томонидан давлат хусусий чериклиги асосида 70 ўринли МТМ қурилиши бошланганлигини билдириб, жавоб хатини юборди. Шунингдек, депутат Я.Абдуллаева партиянинг “Сиёсий-ҳуқуқий билимларни мустаҳкамлаш – демократик жамият пойдевори” лойиҳаси доирасида ўз сайловчиларига мамлакатимизда ва дунёда рўй бераётган ижтимоий-сиёсий жараёнлар ҳақида батафсил маълумотлар берди. Айшолпан ОРАЗЫМБЕТОВА, Ўзбекистон «Адолат» СДП Қорақалпоғистон Республикаси Кенгаши матбуот котиби Бизни ижтимоий тармоқларда ҳам кузатинг: t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nАҳоли хонадонларида тиббий кўрик ташкил этилди\nЁши улуғларни эъзозлаш, уларни ўз вақтида соғломлаштириш ва хонодонларида тиббий патронаж ишларини юқори савияда ташкил этиш халқимизга хос меҳр-оқибат ва бағрикенгликнинг ёрқин тимсолидир. Ўзбекистон «Адолат» СДП Қорақалпоғистон Республикаси Кенгаши ходимлари қалбида ҳам мана шундай эзгу ниятлар мужассам. Жумладан, партиянинг ҳудудий Кенгаши раиси Н.Қаипбергенов, мафкуравий ишлар бўйича масъул А.Пахратдинов ҳамда Нукус шаҳар Кенгаши ишчи гуруҳ аъзолари кексалар ҳолидан хабар олиб, уларга ғамхўрлик кўрсатишдек хайрли ишларни амалга оширишга ўз хиссаларини қўшиб келмоқдалар. Ҳусусан, партиянинг «Адолат–қонун устуворлигида» лойиҳаси доирасида Нукус шахридаги «Берекет» МФЙ ҳудудидаги фуқаролар билан мулоқот ўрнатилди. Мулоқот давомида мамлакатимизда амалга оширилаётган ислоҳотларнинг мазмун-моҳияти тушунтирилди ва одамларни қийнаётган масалалар ижобий ечим топишига йўналтирилди. Жумладан ушбу маҳаллада истиқомат қилаётган, 1957 йилда туғилган пенсионер Ф.Абубакированинг ҳолидан хабар олиниб, тиббий кўрикдан ўтказилди. Онахон эътибор учун партия ходимларига минатдорчилик билдириб, оқ фотиҳаларини берди. Албатта, нуронийларнинг саломатлигини асраш, ҳаётдан рози бўлиб яшашларини таъминлашда уларга кўрсатилаётган замонавий тиббий профилактика, диагностика ва даволаш хизматлари муҳим ахамият касб этади. Айшолпан ОРАЗЫМБЕТОВА, Ўзбекистон «Адолат» СДП Қорақалпоғистон Республикаси Кенгаши матбуот котиби Бизни ижтимоий тармоқларда ҳам кузатинг: t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nМЕНДА ТАКЛИФ БОР: Сифатли таълим – тараққиёт таянчи\nМактабгача таълим тизими узлуксиз таълимнинг бирламчи ва энг асосий бўғини ҳисобланади. Жажжи ўғил-қизларимизнинг келажакда етук ва баркамол инсонлар бўлиб етишишида мактабгача таълим муассасаларининг ўрни ва у ерда оладиган таълим-тарбиянинг аҳамияти каттадир. Шу боисдан, юртимизда мактабгача таълим соҳасида ҳар жиҳатдан замонавий тизим яратилмоқда. Хусусан, мактабгача таълим муассасалари давлат хусусий шериклик асосида қад ростламоқда. Муҳтарам Президентимизнинг мактабгача таълим сифатини оширишга қаратилаётган эътибори натижасида ушбу тизим ўзини оқламоқда. Албатта, ҳусусий ва оилавий боғчаларнинг қулайлиги кўп. Биринчидан, хонадонимизнинг бўш турган жойидан унумли фойдаланамиз, маҳалладошларимизнинг фарзандларига таълим-тарбия берамиз, якка тартибдаги тадбиркор сифатида фаолият юритамиз. Шунингдек, ота-оналар билан келишилган ҳолда турли тўгараклар фаолиятини йўлга қўйиб, қўшимча даромад ҳам олишимиз мумкин. Шунингдек, Ватанимиз тарихи, тақдири ва истиқболи билан чин дилдан қизиқадиган, ҳақиқий ижодкор ёшларни шакллантирадиган “Баркамол авлод” болалар марказларининг йўналишларини кенгайтириш, моддий-техник базаларини мустаҳкамлаш, замонавий бинолар билан таъминланишига эътибор қаратиш лозим, деб ҳисоблайман. Шундагина мазкур марказ болаларнинг касб-ҳунарга бўлган қизиқишларини қўллаб-қувватлайдиган ва руёбга чиқаришга кўмаклашадиган севимли масканга айланади. Бугунги глобаллашув жараёнларида олий таълим муассасалари талаба-ёшларига чуқур билим бериш, интеллектуал салоҳиятини юксалтириш, қалбларида истиқлол ғояларига садоқат ва фидойилик туйғуларини шакллантириш долзарб аҳамият касб этади. Шу мақсадда мамлакатимиз ёшларининг таълим олиши, айниқса ўз истеъдодларини намоён этиши ва изланиши учун зарур шараоитлар яратилганлиги бизларни хушнуд этмоқда. Маълумки, юртимиздаги талаба ёшларга тақдим этилаётган имкониятлар ижобий натижаларга эришишимизни таъминлаб, катта ютуқлар томон йўл очмоқда. Айниқса, бу борада амалга оширилаётган чора-тадбирлар олий таълим муассасаларининг иқтидорли талабалари билан олиб борилаётган ишларда ўз аксини топмоқда. Шу ўринда олий таълим муассасаларини имтиёзли диплом билан битираётган ёшларга ҳам чуқурроқ эътибор қаратилиши тарафдоримиз. Яъни, уларга келажакда ўз мутахассислиги бўйича ўқишни давом эттириши ёки лавозимли ишларда фаолият олиб бориши учун имтиёлар яратиш керак, деб ўйлайман. Қоныс ҚЫДЫРБАЕВ, Қорақалпоқ давлат университети магистранти, Ўзбекистон «Адолат» СДП фаоли Бизни ижтимоий тармоқларда ҳам кузатинг: t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nДемократик жамият пойдевори\nЎзбекистон “Адолат” социал-демократик партияси томонидан “Сиёсий-ҳуқуқий билимларни мустаҳкамлаш – демократик жамият пойдевори” лойиҳаси ишлаб чиқилган. Лойиҳа доирасида партиянинг Нукус туман Кенгаши томонидан “Тақиркўл” овул фуқаролар йиғини ҳудудидаги 12-сонли мактабда тадбир ташкил қилинди. Сиёсий ўқувда маърузачилар томонидан ўтган ҳафта давомида мамлакатимизда ва дунёда рўй берган ижтимоий-сиёсий жараёнлар ва муҳим ижтимоий-сиёсий воқеалар ҳақида батафсил маълумотлар берилди. Маърузачилар юртимизда амалга оширилаётган ислоҳотлар, янгидан қабул қилинаётган қонунлар, қарорлар ва фармонлар мазмун-моҳиятини таҳлил қилганда, уларнинг туб замирида юртимизда яшовчи ҳар фуқаронинг ҳуқуқ ва манфаатларини тўлақонли ҳимоя қилиш, муносиб турмуш шароитларини яратиш мақсадлари мужассам эканликларини алоҳида таъкидлаб ўтишди. Шунингдек, сиёсий ўқувда маҳалла фаоллари ҳам сўзга чиқиб, мамлакатимизда амалга оширилаётган кенг кўламли ислоҳотлардан миннатдор эканликларини ва ўзларининг муносиб иштирок этишларини таъкидладилар. Женисбай ҚАЛБАЕВ, Ўзбекистон Адолат СДП Нукус туман Кенгаши раиси Бизни ижтимоий тармоқларда ҳам кузатинг: t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\n300 дан ортиқ киши чуқурлаштирилган тиббий кўрикдан ўтказилди\nСўнгги йилларда аҳоли билан доимий мулоқот қилиш, фуқароларни қийнаётган муаммоларни ҳал этишнинг самарали механизм ва усуллари жорий этилгани мамлакатимизда амалга оширилаётган ислоҳотларнинг устувор йўналишларидан бирига айланди. Маълумки, фуқароларга кўрсатилаётган тиббий хизмат сифатини яхшилашга ҳисса қўшиш Ўзбекистон «Адолат» социал-демократик партиясининг сайловолди дастурида устувор вазифа сифатида эътироф этилган. Шу боис аҳоли саломатлигини асраш, улар орасида соғлом турмуш тарзини тарғиб қилишда партиянинг Қорақалпоғистон Республикаси Кенгаши ҳамда унинг шаҳар ва туман бўлимлари маҳаллий тиббиёт муассасалари билан ҳаморликда кўплаб ишларни амалга ошириб келмоқда. Партиянинг «Саломатлик йўлида бирлашайлик» лойиҳаси доирасида Қорақалпоғистон Республикаси Кенгаши ташаббуси билан Нукус шаҳар Тиббиёт бирлашмаси билан ҳамкорликда шаҳардаги «Жаңабазар» МФЙ аҳолиси учун бепул тиббий кўрик ташкил этилди. Унда ҳудуддаги малакали терапевт, педиатр, хирург, ЛОР, окулист, невропатолог, гинеколог, УТТ шифокори, ЭКГ мутахассислари томонидан 300 дан ортиқ аҳоли, айниқса, аёллар ва болалар, кексалар чуқурлаштирилган тиббий кўрикдан ўтказилди. Фуқароларга касалликларни олдини олиш учун ўз вақтида шифокорларга мурожаат этиш зарурлиги тўғрисида ҳам тавсиялар беришди. Шунингдек, партия фаоллари шифокорлар билан биргаликда маҳаллада истиқомат қилаётган кекса нуронийларнинг уйларига бориб, шифокор кўригидан ўтказишди. Партия ташаббуси билан жойларда аҳолига сифатли тиббий хизмат кўрсатиш, соғлом турмуш тарзини тарғиб этиш, маҳалла, оилаларга кириб бориб, тиббий маданиятни шакллантириш юзасидан олиб борилаётган ишлар самарасида фуқароларнинг тиббий маданияти, ўз саломатлигига эътибори ошмоқда. Ажинияз ПАХРАТДИНОВ, Ўзбекистон «Адолат» СДП Қорақалпоғистон Республикаси Кенгаши раиси ўринбосари Бизни ижтимоий тармоқларда ҳам кузатинг t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nНурлибой Қайпбергенов: сайловлар сиёсий партиялар фаолиятига бериладиган ҳаққоний баҳо\nЎтаётган ҳар бир кун бизни парламент ва давлат ҳокимияти маҳаллий Кенгашлари сайловларига яқинлаштирмоқда. Сайловлар олдидан миллий қонунчилигимиздаги янгиликлардан бири Президентимиз ташаббуси билан ишлаб чиқилган ва қабул қилинган янги “Сайлов кодекси” ҳисобланади. Ушбу ҳужжат қабул қилинишининг аҳамиятли жиҳатлари талайгина. Жумладан, мамлакатимизда яшовчи ҳар бир сайловчи учун олдингидек, сайловга оид бир нечта қонун ҳужжатларини кўриб чиқиш зарурати йўқ. Балки битта кодекс орқали сайлов тўғрисида тўлиқ ҳуқуқий маълумотга эга бўлиш имкони яратилмоқда. Кодекс мамлакатимизда амалда бўлган 26 та қонун ҳужжатини қамраб олган. Яна бир қувонарли ҳолат - сайловчиларнинг ягона электрон руйхати шакллантирилган. Бундан кўзланган асосий мақсад “Бир сайловчи – бир овоз” принципини тўлиқ амалга ошириш ҳисобланади. Эндиликда сайловчи Марказий сайлов комиссияси сайтига кириб, паспорт рақамини киритиш орқали ўзининг қайси сайлов участкасига мансублигини ва унинг жойлашган манзили тўғрисида маълумотларга эга бўлади. Овоз бериш жараёни эса соат 08:00 да бошланади ва 20:00 да якунланади. Олдинги сайловларда овоз бериш соат 06:00 дан бошланиши, сайловларнинг қиш фаслига тўғри келишини иноботга олсак, тўғри ечим бўлганлигини таъкидлаш жоиз. Албатта, жорий йил охирида мамлакатимизда бўлиб ўтадиган сайловлар ва унинг якунлари сиёсий партиялар фаолиятига бериладиган ҳаққоний баҳо бўлиши аниқ. Демак, сиёсий партиялар вакиллари ҳам ушбу муҳим жараёнга юксак ҳуқуқий маданият, сиёсий саводхонлик билан кириб бориши зарур. Энг асосийси, бу йилги сайловлар давлатимиз раҳбари ташаббуси билан ишлаб чиқилган 18 боб, 103 моддадан иборат бўлган Сайлов кодекси асосида ўтказилади. Янги кодекс эса сайловларимизнинг миллий ва халқаро ҳуқуқ нормалари ва демократик тамойиллар асосида ўтишининг муҳим негизларидан биридир. Нурлибой ҚАЙПБЕРГЕНОВ, Ўзбекистон «Адолат» СДП Қорақалпоғистон Республикаси ҳудудий Кенгаши раиси Бизни ижтимоий тармоқларда ҳам кузатинг: t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nСоциал-демократиянинг уч асосий қадрияти\nҚорақалпоғистон Республикаси халқ таълими ходимларини қайта тайёрлаш ва малакасини ошириш ҳудудий марказида партиянинг асосий электорати вакиллари ҳисобланган педагоглар иштирокида “Социал-демократияга асосланган қадриятлар: эркинлик, ижтимоий адолат ва бирдамлик” мавзусида семинар ўтказилди. Ўзбекистон «Адолат» СДП Қорақалпоғистон Республикаси Кенгаши раиси ўринбосари А.Пахратдинов социал-демократиянинг асосий мақсади ва аҳамияти билан батафсил таништирди. Кенгашнинг яна бир раис ўринбосари Р.Отарбаев ва Халқ депутатлари Нукус шаҳар Кенгаши депутати, тарих фанлари доктори Я.Абдуллаевалар ўз маърузаларида социал-демократия тарихи, тараққиёти, жамият ривожидаги ўрни борасида фикрларни ўртага ташладилар. Таъкидланганидек, тарақкиёт босқичи европада бошланган социал-демократлар ўз ғояларини тарғиб қилиш ва руёбга чиқаришда доимо ишчилар ва зиёлилар қатламига таяниб иш олиб борган. Партия сайловолди дастурида белгиланган вазифалар мамлакатимиз тараққиёти учун асос қилиб олинган барча эзгу ғоялар ва мақсадлар билан ҳамоҳанг. Жорий йил охирида мамлакатимизда бўлиб ўтадиган сайловлар ва унинг якунлари сиёсий партиялар фаолиятига бериладиган ҳаққоний баҳо бўлиши аниқ. Энг асосийси, бу йилги сайловлар давлатимиз раҳбари ташаббуси билан ишлаб чиқилган янги “Сайлов кодекси” асосида ўтказилади. Семинар якунида иштирокчилар ўзларини қизиқтирган саволларга жавоб олишди. Билдирилган фикрлар асосида партия фаоллари ўз олдиларига янги вазифалар белгилаб олишди. Айшолпан ЎРАЗИМБЕТОВА, Ўзбекистон «Адолат» СДП Қорақалпоғистон Республикаси ҳудудий Кенгаши матбуот котиби Бизни ижтимоий тармоқларда ҳам кузатинг: t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...


ЕТАКЧИЛАРИМИЗ ҲАҚИДА ҚИЗИҚАРЛИ МАЪЛУМОТЛАР\nКиритилган сана: 20.04.2011.\nМухлисларга яхши маълумки, жамоамиз сафида бир қатор тажрибали ўйинчилар тўп сурмоқда. Хусусан, Зафар Холмуродов, Дилявер Ваниев, Насим Шоимов, Шерзод Райимжонов ва Габит Сапаргалиев шулар жумласидан.\nАйтиш лозим, ушбу футболчилар олий лигада бир неча йиллардан ўйнаб келишмоқда. Уларнинг шу кунгача миллий чемпионатимизда қанча ўйин ўтказганини билиш нафақат футболчилар, балки мухлисларга ҳам қизиқарли бўлиши табиий. Шу боис куни кеча тажрибали ўйинчиларимизнинг олий лигада шу кунгача қайд этган натижалари билан танишиб чиқдик. Унга кўра чемпионатнинг 2-туридан ўрин олган, яъни 11 март куни «Шўртан» билан кечган ўйинимиз ҳимоячи Насим Шоимов фаолиятида ёрқин из қолдирди. Негаки, Шоимов ушбу ўйинда «Машъал» билан йирик ҳисобда (4:1) ғалаба қозониш билан бирга ўша куни туғилган кунига ажойиб совға тайёрлаганди. Бу ҳали ҳаммаси эмас экан. Боиси 33 ёшли футболчимиз айнан ўша ўйинда олий лигадаги 200-учрашувини ўтказишга муваффақ бўлди!!!\nХудди шу учрашувда жамоамиз сардори Дилявер Ваниев ҳам ўзининг олий лигадаги юбилей учрашувини ўтказишга эришди. «Шўртан»га қарши кечган ўйинда Ваниев миллий чемпионатимиздаги 300-учрашувини ўтказди!!!\nШунингдек бу борада Зафар Холмуродовнинг статистик кўрсаткичларида ҳам бироз янгилик пайдо бўлди. Шу кунгача «Насаф», «Динамо», «Хоразм» клубларида ўйнашга муваффақ бўлган Холмуродов жамоамизнинг куни-кеча сафарда «Олмалиқ» билан кечган баҳсида миллий чемпионатимизда ҳаммаси бўлиб, 350-ўйинини ўтказди!!!\nФурсатдан фойдаланиб, жамоамиз номидан ушбу футболчиларимизнинг кейинги фаолиятига омад тилаган холда бундай юбилей ўйинларнинг кўпини ўтказишини тилаб қоламиз.


Сенатор Ёмдаги мактабни таъмирлашга ёрдам кўрсатди » Зомин туман ҳокимлиги расмий сайти\nЗомин туман ҳокимлиги » Янгиликлар » Сенатор Ёмдаги мактабни таъмирлашга ёрдам кўрсатди\nСенатор Ёмдаги мактабни таъмирлашга ёрдам кўрсатди\nБугун Янгиланаётган Ўзбекистоннининг янги қиёфасини ҳар қадамда, ҳар соҳада кўришимиз мумкин. Ҳох у қурилиш соҳаси бўлсин, таълим, иқтисод, сиёсат бўлсин барчасида янгиланиш нафаси уфуриб турибди.\nУшбу ўзгаришларни Олий мажлис сенаторлари фаолиятида ҳам кузатиб келмоқдамиз. Бир сўз билан айтганда, улар ўзларининг фаолиятини бирмунча жонлантиришга ҳамда жамиятдаги обрўсини таъминлашга эришмоқдалар. Албатта, бу ўз-ўзидан бўлмаяпти. Бунинг учун энг аввало, ҳар бир сенатор халқ билан бевосита мулоқот қилиши, уларнинг дарду-ташвишларини эшитиши, муаммоларини бартараф қилишда ўз ҳисасини қўшиши керак бўлмоқда.\nЎзбекистон Республикаси Олий Мажлиси Сенатининг биринчи мажлисида Муҳтарам Президентимиз “Сенатор – бу аввало, халқ ва давлат ишончини қозонган инсон. У чуқур билимли , бой ҳаётий тажрибага эга бўлган тинимсиз меҳнат қилиб, ташаббус кўрсатадиган, халқ манфаатларини доимо биринчи ўринга қўйиб, ўз тақдирини эл-юрт тақдири билан чамбарчас боғлиқ ҳолда кўрадиган шахсдир. Сизларнинг тимсолингизда биз ана шундай етук ва фаол шахсларни тасаввур қиламиз”, – деб бежиз айтмаган эдилар.\nЖорий йилнинг 12 сентябр куни Олий мажлис Сенати аъзоси, Жиззах вилояти касаба уюшмалари ташкилоти раиси Н.Пардаев тумандаги “Туркман” МФЙ ҳудудидаги 21-, 19-сонли, “Истиқлол” ҚФЙдаги 22-, 3-сонли умумтаълим мактабларида ўрганишлар олиб борган эди. Сенаторнинг ушбу ташрифи “Истиқлол” ҚФЙдаги 3-сонли умумтаълим мактаби учун ғоят самарали бўлди.\nУшбу ушрашувларда сенатор ҳудуд аҳли билан ҳам дилдан суҳбатлашди, уларнинг муаммоларини тинглади. Айниқса, маҳалла фуқаролар йиғинидаги 3-сонли умумтаълим мактаби бўйича аҳолининг илтимослари сенаторнинг эътиборини тортди.\nЁмдаги 3-сонли мактаб 1998 йилда фойдаланишга топширилган бўлиб, бугунги кунда мактаб биноси таъмирталаб ҳолатга келиб қолган. Айни куз-қиш мавсуми арафаси бўлса-да, мактабнинг иситиш тизими талаб даражасида ишламайди.\nАҳоли талабидан келиб чиқиб, шу куни сенатор Н.Пардаев 3-сонли мактабга ташриф буюрди. Мактабнинг иситиш тизими бир неча йиллардан буён ишламаслиги, ўқувчилар совуқ хоналарда дарс ўтаётганликларини ташриф давомида аниқланди. Сенатор ушбу муаммолар вилоят Халқ таълими бошқармаси бошлиғи Д.Садриддинова ҳамда туман Халқ таълими бўлими мудири А.Эргашевлар билан бирга ҳал этилишига ваъда берди. Шу ернинг ўзида вилоят ва туман мутасаддилари билан биргаликда амалга оширилиши лозим бўлган зарур ишлар режалаштирилди.\nОрадан ҳеч қанча вақт ўтмай мактабнинг том қисми “Trust Elektronic” МЧЖ корхонаси томонидан тўла янгилаб берилди. Ҳозирда мактабнинг иситиш тизимини қайта таьмирлаш ҳам ушбу жамият томонидан амалга оширилмоқда.\nХулоса қилиб айтганда, бугун Ўзбекистон ўз тараққиётининг янги босқичига қадам қўяётган бир паллада сенаторларимиз ушбу ўзига хос туб янгиланишнинг бошида, энг марказида бўлишни мақсад қилганлар ва мақсадга эришмоқдалар.\nЗомин тумани таълим ва фан ходимлари касаба уюшмаси раиси\nЗомин тумани 3-умумтаълим мактаби директори\nЎзбекистон Республикаси Олий Мажлиси Сенати аъзоси Нусратулла Пардаев Зомин тумани депутатлари билан учрашди\nОлий Мажлис Сенати Раиси Танзила Нарбаева халқ депутатлари вилоят Кенгаши депутатлари билан учрашди\nЗомин туман ҳокими Абдуғаниев Алишер Муҳаммадиевичнинг 10 ноябрь – Тиббиёт ходимлари куни муносабати билан байрам табриги


Пан Ги Мун Ашхабодда БМТнинг янги ваколатхонасини очди\n08:18 / 27.11.2016 3509\nБМТ бош котиби Пан Ги Мун 26 ноябрда Туркманистон президенти Гурбангули Бердимухамедов билан Марказий Осиёдаги минтақавий муаммоларни муҳокама қилди ва шунингдек, БМТнинг Ашхабоддаги янги ваколатхонасини очди. БМТ бош котиби девонхонасида маълум қилинишича, Пан Ги Мун бундан аввал Ашхабодда ўтаётган барқарор транспорт тизими бўйича халқаро анжуманда чиқиш қилди.\nПан Ги Мун анжуман иштирокчиларини транспортни хавфсиз, ҳамёнбоп ва экологик тоза қилиш учун "дадил ва инновацион қадамларни" кўришга чақирди. Унинг айтишича, ҳар йили йўл-транспорт ҳодисаларида 1,2 млн дан кўпроқ одам ҳаётдан кўз юмади, улардан 90 фоизи ривожланаётган мамлакатларда яшаган одамлардир.\nБундан ташқари, бош котиб ҳар йили 3 млн киши атроф-муҳитнинг ифлосланиши сабабли юзага келган касалликлар сабабли ўлишини маълум қилди. "Бизга экологик тоза ва ҳамёнбоп транспорт тизимлари зарур. Илмий-техник тараққиёт бунга эришишда ёрдам беради", деб таъкидлаб ўтди БМТ бош котиби.\nБМТ бош котиби Туркманистон президентига ташкилотнинг янги биноси учун миннатдорчилик билдирди. Пан Ги Мун Гурбангули Бердимухамедов билан суҳбати чоғида, шунингдек, камбағаллик, очарчилик ва глобал исишга қарши курашни кўзда тутувчи барқарор тараққиёт мақсадларининг Туркманистонда амалга оширилишидаги тараққиёти ҳамда минтақавий ҳамкорликни муҳокама қилди.\nБМТнинг расмий сайтидаги маълумотга кўра, 27 ноябрда якунланадиган Ашхабоддаги анжуманда 1,5 мингга яқин киши, жумладан давлатлар раҳбарлари ва бош вазирлари, хусусий сектор ва фуқаролик жамиятлари вакиллари иштирок этмоқда.


Блогер огоҳ этади: таълим тизими — кеча ва бугун – ТАФСИЛОТ\nТафсилот 217 марта кўрилган\nБлогер огоҳ этади: таълим тизими — кеча ва бугун\n2009 йил 2 февраль. Тошкент, олий ўқув юрти, микроиқтисодиёт фанидан маъруза.\nБиринчи курс талабалари иккинчи семестр дарсларини эндигина бошлаган ҳафта. Ўтган семестрда макроиқтисодиёт фанидан кафедранинг энг тажрибали маърузачисини тинглаб, маълум бир назарий билимларга эга бўлган аудиториянинг шовқинини хонага шашт билан кириб келган (дид билан кийинган, ўрта ёшли, жиккаккина) маърузачини томоқ қириши бўлди.\n— Биринчи курс менежментмисизлар?\n— Ҳммм…тушунарли… Сизларни бир яхшилаб тарбиялаб қўйиш керакка ўхшайди. Бу нима аҳвол? Бўлди энди мактаб, коллеж даври тугади…Сизлар олийгоҳдасизлар….\n10 дақиқа ўтди…\n— …ҳатто айримларинг формада эмас… Галстуги йўқлар ўрнидан турсин…\nОрадан тахминан 25 дақиқача вақт ўтгандан кейин, хонага декан кириб келди:\n— Узр, дарсларингни бўлдим, 5 дақиқа вақтларингни оламан холос. Тарбиявий соат дарси тарбиявий танаффус билан бўлинди. Ўртоқ А. нега галстугинг йўқ, ўртоқ Б. нега сочинг ўсган, Сени нега соқолинг ўсган… 4 дақиқадан сўнг… Ҳа айтганча мен ўзи биринчи семестрда ҳамма фанларни ёполмаганлар масаласида киргандим. Кейинги ҳафта — қайта топшириш ҳафтаси, жадвални деканатдан кириб кўринглар. Майли, домла, давом этаверинглар.\n— Ана мен нима деётгандим, деканинглар ҳам жон куйдираяпти… Бизда энг муҳими тартиб-интизом, хулқ-атвор… 50 дақиқа ўтди… 79 дақиқа… Гапларимдан хулоса чиқазинглар. Староста, кимлар йўқ бугун? Ҳамма бор? Бу яхши, шундай бўлсин.\nҚўнғироқ чалинди. “Микроиқтисодиёт”га оид ҳеч сўз бормаган маърузадан талабалар битта “а” ҳарфининг ўзгариши иқтисодий фанни панд-насиҳат ваъзига айлантириб юбориш кучига эгалигини билиб чиқишди.\n2011 йил 21 февраль. Тошкент, олий ўқув юрти, иқтисодий таҳлил ва аудит асослари фанидан маъруза.\nЯна янги семестр, янги фан, лекин аудитория ҳам, талабалар ҳам ва яна нимадирлар ўша-ўша… Бу сафар хонага ўта ҳайбатли, қориндор маърузачи кириб келди. Бир марта маъноли қараб қўйса, аудитория жимиб улгурмади.\n— 3-курс менежментмисизлар?\nОлд партадаги талабалар маъқуллашди.\n— Ҳммм… учунчи курсга, қолаверса менежмент йўналиши талабаларига ҳеч ўхшамайсизлар. Бу нима тартиб? Бўлажак раҳбар кадрсизлар, ҳали бу аҳволда кимни бошқара оласизлар…\n— …иқтисодиётимизнинг куни сизларга қоладими?\n— Староста ким? Кимлар йўқ? Эҳҳе, 5 та талаба йўқ… Бу нима деган гап…? Яхши бугунги санани қўйиб, мавзуни ёзиб қўйинглар: “Иқтисодий таҳлил ва аудит асослари фанига кириш”.\nҚўнғироқ чалинди. Маънавий таҳлилдан навбатдаги сабоқ олган талабалар аудиторияни тарк эта бошлашди.\n2011 йил 30 май. Тошкент, олий ўқув юрти, иқтисодий таҳлил ва аудит асослари фанидан маъруза.\nМаърузачи кўринди. Бу сафар аудитория тезда тинчланди, ҳар қалай яна ваъз эшитишга ҳеч кимда хоҳиш йўқ эди.\n— Хўш ўтган гал қайси мавзуда тўхтагандик?\nКетма-кет фақат сана, мавзу номи, сана, мавзу номи ёзилиб кетилган дафтардан ўтган дарс мавзуси ўқиб берилди. 4-5 нафар аълочи талабаларнинг юзига қувонч югурди, наҳотки дарс ўтсак?! Қаерда… Эшик очилиб, дарсга кеч қолган 3 нафар талаба кириб келиб қолди ва бо-о-ошланди…\n77-дақиқада йўқлама, мавзу, қўнғироқ.\nЭ, узр, декан кириб йўқлама ва 5 дақиқали маърузача қилиб кетгани орада қолиб кетибди. Орасига қўшиб ўқиб юборарсизлар.\nБугунги кун (ўша аудитория, ўша муҳитда вояга етган қизнинг синглиси)\n2016 йил 30 март. Тошкент, академик лицей, тарих дарси.\nСинфга паст бўйли нотаниш икки нафар киши кириб, ўзларини Жаҳон иқтисодиёти ва дипломатия университетидан эканликларини, университетда ўтказиладиган германиялик делегатлар иштирокидаги тадбирга немис тилини яхши биладиган ўқувчиларни қатнашчи сифатида олгани келишганини айтишди.\n—Немис тилини биладиганлар ўрнидан турсин.. Ҳммм яхши… Ҳой орқа партадаги бола, сен тур-чи!\n— Мен? Лекин мен немисча билмайман, мен инглиз тили гуруҳидаман.\n— Ана, бўйинг ҳам новчагина экан. Бўпти, инглизчаям гапираверасан бўлаверади, форманг ҳам бип бинойидек.\n— Инглизчаям яхши гапира олмайман-да.\n— Эй, мен айтганимдан кейин биласан, кўп гапирмасанг-чи, чиқ дегандан кейин чиқ!..\nКалит сўзлар: маъруза, тарбиявий соат, таълим


2021-жылдың жазғы трансферлеринде Европа клубларында қандай өзгерислер болыўы күтилмекте? » KarInform\n«Барселона», «Сити», «Тоттенхэм», «Реал» ҳәм «Ювентус»тың тийкарғы жулдызлары кетиўи мүмкин. Олардың көпшилиги тек ғана жетекшилер емес, ал өз командаларының XXI әсирдеги символына айланып үлгерген.\nЖаңа толқынның баслы қаҳарманлары – Эрлинг Холанд ҳәм Килиан Мбаппе – өсиўди ҳәм өз карьерасының шыңына жетиўди қәлемекте. Бул категорияға Санчо, Доннарумма ҳәм Камавинганы да қосыўға болады.\nҮлкен клублар жеделлик пенен тренерлерин өзгертпекте: «ПСЖ», «Интер», «Реал», «Челси», «Бавария», «Лейпциг», «Боруссия Д», «Боруссия М», «Байер», «Рома», «Наполи», «Лилль», «Лион», «Тоттенхэм» ҳәм «Ювентус» клублары жаңа тренерлер менен дәслепки трансферлер айнасын өткереди. Бул дизимге «Барселона»да қосылыўы мүмкин.\nЖазда Европа чемпионаты болып өтеди ҳәм бул ҳәмийше қосымша трансферлерге тийкар болады.\nЖазғы трансферлер қызғын өтиўине қарсы болыўы мүмкин болған бир ғана фактор – экономикалық кризис. Футболшыларды алдынғысы сыяқлы жоқары баҳаларда сатыўға ҳәрекет ететуғын сатыўшылар ҳәм қарыйдарлар арасында үлкен қарама-қарсылық жүзеге келиўи мүмкин. Бул факутор саўдаларды тоқтата алмайды, бирақ трансферлер қурамаласып, узақ ўақыт даўам етеди.\nЛео Месси ҳәм оның келешеги\nШәртнама мүддети жуўмақланбақта, рәсмий қарар болса еле мәлим емес. Хабарлар ҳәр қыйлы: «Барса» ҳәзирги муғдардағы мийнет ҳақыны усыныс ете алмайды, каталониялылар қайта қурыў дәўиринде ҳәм кейинги мәўсимде ЕЧЛ жеңимпазлығы ушын даўагерлик етиўи қыйын. Бул ўақытта болса «ПСЖ» тәрепинен үлкен қызығыўшылық бар, парижлилер көп муғдарда мийнет ҳақы төлеўге таяр, Неймар да клубта қалды, қосымшасына аргентиналы таныс тренер Почеттино ҳәм күшейиў бойынша жобалар. Басқа тәрептен, Лео бир жылдан берли клуб тәрепке қәдем таслап атырған жоқ. Соңғы хабарларға қарағанда, каталониялылар оған 10 жыллық шәртнама (2 жыл клубта ойнаў, 3 жыл клуб елшиси сыпатында МЛСке барыў және кейин қайтып клубта ислеў бойынша 5 жыллық шәртнамаға ийе болыў). Ол және ойлап көрип, бәри-бир клубта қалыўға қарар етиўи мүмкин.\nАгуэро «Сити»ди тәрк етеди. Вейналдум – «Ливерпуль»дан, Депай «Лион»нан кетеди\nСерхио 10 жылдан аслам ўақыт даўамында жаңа «Сити»диң келбети, байлық ҳәм нәтийжели дәўир символы болды. Жасы өткеннен соң Кун Манчестерде оғада аз ойнай баслады, бирақ ол еле үлкен футболда және еки-үш жыл топ тебиўи мүмкин – Вейналдум сыяқлы.\nДепай болса жас ҳәм «МЮ»дағы нәтийжесиз ойынлардан соң екинши мәрте топ-клубта өзин көрсетиўге ҳәрекет етип көриўи мүмкин.\nОлардың барлығы «Барса»ға келе ме? Бул каталониялылар ушын сапалық тәрептен күшейиў болар еди, бирақ бундай трансферлер ҳаққында ҳәзирше тек ғана инсайдерлер жазбақта. Агуэро ҳәм Вейналдум мәселеси шешип болынғаны айытылып атырған болса, Депай бойынша көп нәрсе намәлим. Бул финанслық мәселеге тақалып атырған болыўы мүмкин.\nМбаппе «ПСЖ»дан кете ме?\nШәртнама 2022-жыл жазына шекем дүзилген. «ПСЖ» Неймар, Ди Мария, Навас ҳәм Дракслер менен шәртнамаларды жаңалады, бирақ «Париж»диң тийкарғы активи еле интриганы сақлап турыпты. Килиан «Реал»ға өтиўди қәлеп атырғанға усайды, «Реал»дағылар да оны көп ўақыттан берли өз қурамында көриўди қәлейди, бирақ «Мадрид» бул трансферди қалай шешиўи сораў астында қалмақта.\nЖағдайды «ПСЖ» басшыларының позициясы қурамаластырмақта, олар Мбаппени сақлап қалыў ушын бар имканиятларын иске қоспақшы. Олар буған тайын екенлигин Неймар менен байланыслы жағдайда да көрсеткен, «Барса»ға қайтыўы дерлик шешип болынған футболшы жаңа шәртнама дүзиўге көндирилген еди.\nАлдын «ПСЖ» ҳүжимшиге 2025-жылға шекем әмел етиўши шәртнама усыныс еткен, футболшы болса Европа чемпионаты жуўмағын күтпекши екенлигин мәлим еткен еди.\nСоңғы хабарларға қарағанда, Зидан Мбаппениң қарарына тәсир көрсетиўи мүмкин. Журналист Николо Шираның жазыўынша, усы күнлерде «Реал»ды тәрк еткен Зинедин Зидан парижлилер басқарыўына келиўи күтилмекте. Атап өтилиўинше, Зиданның келиўи Килиан Мбаппе клуб пенен жаңа шәртнамаға қол қойылыўын тәмийинлейди.\nҒХҚның жазыўынша, «ПСЖ»ны усы жылдың қысында қабыллап алған бас тренер Маурисио Почеттино «Тоттенхэм»ге қайтады, ол сондай-ақ, Антонио Конте ҳәм Рауль менен бирге «Реал» шорт-листинде де турыпты.\n«Ювентус» бәри-бир Чемпионлар лигасына жоллама алғаннан соң, Рональдудиң кетиўи ҳаққындағы гәп-сөзлер азайды, бирақ Криштиану «МЮ»ға қайтыўы ҳаққындағы гәплерди пүткиллей жоққа шығарыўға да болмайды. Ол «Юве»ге төртинши орынды алыў ушын келмегени анық. Клуб Пирлоны да отставкаға шығарды ҳәм команда кейинги мәўсимде ҳәзиргиден жақсырақ болыўына кепиллик жоқ, сол себепли Евро-2020 чемпионатынан соң Криш жаңа команда ҳаққында ойлай баслайтуғынын күтиў мүмкин.\n«Tribuna.uz» материаллары тийкарында таярлаған Турсынбек Хожаниязов,\nДүньядағы ең қымбат футболшылар ТОП-10


Партия ташкилотлари ва депутатлик гуруҳлари ташаббуслари - Ўзбекистон овози газетаси\nПартия ташкилотлари ва депутатлик гуруҳлари ташаббуслари\nэлекторат манфаатини ҳимоя қилишга, ҳудудларнинг ижтимоий-иқтисодий тараққиётига хизмат қилиши зарур\nАввал хабар қилинганидек, Ўзбекистон Халқ демократик партиясининг VII пленуми бўлиб ўтди. Унда Обод турмуш йилида партия дастурий мақсадларидан келиб чиққан ҳолда ЎзХДП ташкилотлари ва депутатлик бирлашмаларининг партия электорати манфаатлари билан боғлиқ вазифаларни ҳал қилишдаги иштирокини кучайтириш масалалари муҳокама қилинди. Иштирокчилар бу ҳақда ўз фикр-мулоҳазаларини билдирди.\nМАЪНАВИЙ-МАЪРИФИЙ ТАДБИРЛАР ТАЪСИРЧАНЛИГИНИ ОШИРИШ ЗАРУР\nАбдулла ОРИПОВ, Ўзбекистон Қаҳрамони, Ўзбекистон халқ шоири, ЎзХДП Марказий Кенгаши аъзоси:\n— Эътибор қиладиган бўлсак, жамиятимизни янгилаш ва демократлаштириш жараёнида олиб борилаётган ислоҳотларнинг самарадорлиги, аввало, халқ маънавияти, энг муҳими, миллат тафаккурининг ўзгариши ва юксалиши билан узвий боғлиқлигини кўрамиз. Бу эса маънавий-маърифий йўналишдаги ислоҳотларни изчил ривожлантириб боришни тақозо этади.\nБундай шароитда ўз кучи ва имкониятларига таянадиган, ён-атрофда содир бўлаётган воқеа-ҳодисаларга мустақил тарзда ёндоша оладиган, айни чоғда шахсий манфаатларини халқ манфаатлари билан уйғун кўрадиган ёш кадрларни қўллаб-қувватлаш, улар ўз қобилиятини намоён қилиши учун имкониятни янада кучайтириш, ёрдам бериш муҳим вазифа ҳисобланади.\nМустақиллик йилларида тўпланган тажриба, дунё жамоатчилиги ўзбек модели дея эътироф этган ўзимизга хос ва ўзимизга мос тараққиёт йўлимиз, келажаги буюк давлат барпо этиш борасида амалга оширилаётган барча тарихий ўзгариш ҳамда янгиланишлар юртдошларимиз қалби, онги ва шуурига улкан таъсир кўрсатмоқда.\nУшбу ҳаётий тажрибалардан келиб чиқиб, партия тизимида ташкил этилаётган сиёсий, маънавий-маърифий тадбирларни маъно-мазмун жиҳатдан янада бойитиш, таъсирчанлигини ошириш зарур.\nАйниқса, ёшларимизни турли ахборот хуружлари, эркинлик ниқобидаги ахлоқсизликлар, худбинлик иллатларидан асрашга хизмат қиладиган тарғибот ишларини кучайтириш лозим, деб ўйлайман. Ўзининг кимлигини, қандай буюк зотларнинг авлоди эканини чуқур англаган ёшлар ҳеч бир ёт ғоялар таъсирига тушмайди.\nБАНДЛИКНИ ТАЪМИНЛАШДА ФАОЛ ИШТИРОК ЭТИШ ТАЛАБ ЭТИЛАДИ\n— Аҳолининг ижтимоий ҳимояга муҳтож қисми орасида меҳнатга лаёқатли, ислоҳотларнинг иқтисодий ва ижтимоий самарасини оширишга ҳисса қўша оладиган кишилар кўпчиликни ташкил этади. ЎзХДП бундай фуқароларни фаол меҳнат жараёнига жалб этиш уларнинг манзилли ижтимоий ҳимоясини таъминлашнинг асосий йўналиши, деб ҳисоблайди.\nБу борадаги фаолиятимизга назар ташлайдиган бўлсак, ўтган йили 50 дан ортиқ туман ва шаҳарларда бандлик масаласи ўрганилиб, халқ депутатлари маҳаллий Кенгашларидаги депутатлик гуруҳларимиз ташаббуси билан сессияларда кўриб чиқилди. 87 та ҳолатда тегишли доимий комиссия ва ҳокимлик ҳузуридаги бандликка кўмаклашувчи ишчи комиссияларда муҳокама этилди. Жойларда ўтказилган таҳлиллар асосида фракциямиз ташаббуси билан янги иш ўринлари ташкил этиш масаласи юзасидан икки марта парламент эшитуви ўтказилди.\nАҳоли бандлигини таъминлашда «Коллеж-корхона» ҳамкорлигини янада мустаҳкамлаш муҳим аҳамиятга эга, деб ўйлайман. Ўтган йили фракциямиз аъзолари ва маҳаллий Кенгашлардаги депутатлик гуруҳлари томонидан мазкур йўналишдаги муаммолар ечими бўйича 500 дан ортиқ таклифлар ишлаб чиқилди.\nКези келганда таъкидлаш керакки, ўтган йили партиямиз депутатлик гуруҳлари томонидан 100 га яқин муқобил лойиҳалар ҳудудий дастурларга қўшимча сифатида киритилиб, 1000 дан зиёд иш ўринлари яратилишига эришилди.\nШу ўринда бир савол туғилади: Хўш, касб-ҳунар коллежлари битирувчилари бандлигини таъминлашда партия ва депутатлар иштирокини кучайтириш учун яна нималарга эътибор бериш лозим?\nМенимча, аввало, ўзини ўзи бошқариш органлари билан изчил алоқани йўлга қўйиш зарур. Бандлик масаласини ҳал этишга қаратилган лойиҳаларнинг амалдаги ижросини таъминлашни маҳаллалардан бошлаш, электоратимизнинг фаоллигини ошириш талаб этилди.\nЯратилаётган иш ўринлари тегишли ҳудуддаги коллежларни битираётган ёшларнинг ихтисосликларига мослигини доимий таҳлил қилиб бориш, дастур ижросини ҳар ой якуни бўйича танқидий-таҳлилий муҳокама этиш зарур. Шунингдек, қишлоқларда маиший хизмат ва сервис соҳасини ривожлантириш бўйича дастурларнинг ижросини нафақат назорат қилиш, балки бино, ер ажратиш, кредит олиш, коммуникация тармоқларига уланишда юзага келаётган муаммоларни ҳал этиш юзасидан депутатлик ҳамда жамоатчилик назоратини кучайтириш зарур.\nДЕПУТАТЛИК ВА ЖАМОАТЧИЛИК НАЗОРАТИНИ КУЧАЙТИРИШ МУҲИМ ВАЗИФА\nАдҳам ДОЛИЕВ, ЎзХДП Марказий Кенгаши аъзоси:\n— Афсуски, айрим жойларда коллеж битирувчилари учун яратилаётган иш ўринлари мавсумий, масалан, 2-3 ойлик бўлиб қолмоқда.\nШу ўринда яна бир бор мутахассислик бўйича ишга жойлаштириш масаласига тўхталиб ўтмоқчиман. Сир эмас, жойларда коллежларни битираётган ёшлар иш топишда қийинчиликларга дуч келади. Натижада битирувчилар ўз ихтисослигига мос бўлмаган ташкилотларда ишлашга мажбур бўлаяпти. Шу боис улар иш жойида узоқ қолмаяпти.\nАна шу жиҳатларни инобатга олган ҳолда, ўз таклифимни билдирмоқчиман.\nБиринчидан, Озиқ-овқат корхоналари уюшмаси тизимида ишлаб чиқилган озиқ-овқат маҳсулотларини қайта ишлашга йўналтирилган 2500 дан ортиқ лойиҳани амалга оширишда халқ депутатлари маҳаллий Кенгашларидаги партия депутатлик гуруҳларининг иштирокини тизимли таъминлаш зарур. Чунки мазкур лойиҳалар амалга ошса, ҳам янги иш ўринлари очилади, ҳам бозорларимиз ўзимизда ишлаб чиқарилган маҳсулотлар билан тўлади, бу борада таклифлар кўпайиб, нархлар барқарорлашади. Бу жараёнда жамоатчилик ва депутатлик назорати кучайиши муҳим аҳамият касб этади.\nБОШЛАНҒИЧ ТАШКИЛОТЛАР — КАТТА КУЧ\n— Партиянинг дастурий мақсад ва вазифаларини амалга оширишда бошланғич ташкилотлар ҳал қилувчи аҳамият касб этади. Бошланғич ташкилот етакчиси фаол, ташаббускор ва жонкуяр бўлса, обрў-эътибор топади, ўз ортидан кишиларни эргаштиради. Партия аъзолари ҳам етакчини қўллаб-қувватлаши, ҳар бир ишда ёнма-ён туриши жуда муҳим. Шунда қуйи бўғин катта кучга айланади.\nАфсуски, партиянинг электорат орасида олиб бораётган ижтимоий-сиёсий ишлари самарадорлигини оширишда бошланғич ташкилотларнинг ҳаммаси ҳам талаб даражасида фаолият юритмаяпти. Масалан, айрим туман ва шаҳар партия кенгашлари бошланғич ташкилотларнинг барчаси билан мустаҳкам алоқа ўрнатмаган. Сиёсий ва фуқаролик маърифати тизимидаги ўқувлар қуйи бўғинда тўлиқ ўтказилмаяпти. Кўпгина етакчиларининг сиёсий билими ва олиб бораётган фаолияти ҳозирги замон талаби даражасида эмас. Бундан ташқари, кадрлар билан ишлаш ва депутатликка муносиб номзодлар захирасини бошланғич ташкилотларда танлаш ишлари ҳам суст олиб борилаяпти.\nҚуйи бўғин ишини кучайтириш учун, аввало, ҳар бир бошланғич ташкилот билан мустаҳкам алоқа ўрнатиш, уларнинг фаолиятини услубий жиҳатдан йўналтириб туриш, етакчилар самарали ишлаши учун амалий ёрдам кўрсатиш зарур. Фаол БПТларни рағбатлантириш, уларнинг ютуқларини кенг тарғиб этиш, жонкуяр етакчиларнинг номзодларини партия ташкилотлари раҳбарлигига, депутатликка кўрсатиш тизимини такомиллаштириш ҳам яхши самара беришини тажриба кўрсатмоқда.


Турк шеърияти | www.ziyouz.uz\nБош саҳифа Жаҳон шеърияти Турк шеърияти\nРубрика: Турк шеърияти\nСабоҳаддин Али (1907-1948)\nЧоп этилган 10.01.2020 10.01.2021 МуаллифZiyouz.uz\nЁзувчи ва шоир Сабоҳаддин Али (Sabahattin Ali) 1907 йил 25 февралда Болгариянинг Карджали шаҳрида туғилган. Бошланғич таълимини Ускударда олгандан сўнг Чаноққалъада ўрта мактабни тамомлаган. Олий таълимини Баликесир муаллимлар мактабида олган. Сабоҳаддин 1928 йилда Таълим вазирлигининг стипендияси билан Германияга боради. 1930 давоми…\nМустафо Сайид Сутувен (1908-1969)\nМустафо Сайид Сутувен (Mustafa Seyit Sutüven) — турк шоири. Шеърлари «Юксалиш», «Сарвати фунун», «Едилтепа», «Янги инсон», «Янги овоз», «Борлиқ», «Юрт ва дунё», «Турк тили» журналларида чоп этилган. САНЪАТ Қаламим – мўйқалам, учи игнадек инжа, Оқ қалбим – сиёҳдон, сиёҳи – давоми…\nАҳмад Муҳиб Диранас (1909-1980)\nАҳмад Муҳиб Диранас (Ahmet Muhip Dıranas) — турк шоири ва ёзувчиси. 1909 йили Синопда туғилган. Анқара эркаклар лицейида Аҳмад Ҳамди Танпинардан таълим олган. «Асарлар» (1994), «Соялар» (1995), «Шеърлар» (2006) китоблари яоп этилган. СЕРЕНАДА Яшил деразадан бир гул от менга, Нур-зиёга давоми…\nЎрхон Шоиқ Кўкёй (1902-1994)\nЎрхон Шоиқ Кўкёй (Orhan Şaik Gökyay) — турк адабиёт адабиёт тарихи ва тил олми, шоир, маърифатпарвар. “Бу Ватан кимники” шеъри машҳурдир. Унинг Дада Қўрқут ҳикоялари ҳақидаги илмий ишлари адабиётшунослар орасида қадрлидир. ҚОРИШИҚ Ерлардан кўкларга тортардим тўрлар Шу оққан юлдузлар манимдир, давоми…\nАҳмад Ҳамди Танпинар (1901-1962)\nАҳмад Ҳамди Танпинар (Ahmet Hamdi Tanpınar) — турк шоири, романнавис, адабиётшунос, сиёсатчи ва академик. Туркияда Жумҳурият авлодининг ил маърифатпарварларидан бўлган Аҳмад Ҳамди Танпинар «Бурсада замон шеъри билан ўқувчиларга танилган. Унинг «Йигирма беш йилднинг мисралари» номли китоби 5 жилдда нашр этилган. давоми…\nАҳмад Қудсий Тажар (1901-1984)\nАҳмад Қудсий Тажар (Ahmet Kudsi Tecer) — турк маърифатпарвари, шоир, драматург, сиёсатчи. Қорачаўғлон ва Юнус Эмро ҳақида тадқиқотлар қилган. Машҳур халқ шоири Ошиқ Вейсални Туркияга танитган. ҚАЙДАСАН Кечалари бир сас бузар уйқуни, Дилни ҳаяжонга кўмар: – Қайдасан? Ахтараман йиллар бўйи давоми…\nКамолиддин Каму (1901-1948)\nЧоп этилган 07.01.2020 10.01.2021 МуаллифZiyouz.uz\nКамолиддин Каму (Kemalettin Kâmi Kamu) (1901 йили Байбуртда туғилган, 1948 йили Анқарада вафот этган) — «Ғурбат шоири» дея танилган турк шоири ва сиёсатчиси. Шеърлари мактаб дарсликларига киритилган. БИР ЙЎЛОВЧИГА (Хазон йўлчисига) Сочинг яна паришон, Бағринг алам-ла вайрон, Қайга йўл олдинг давоми…\nРажаб Ҳифзий (1893-1918)\nЧоп этилган 08.01.2019 08.01.2021 МуаллифZiyouz.uz\nРажаб Ҳифзий (Recep Hıfzı) Усмонли салтанатининг Қарс вилоятидаги Қағизман туманида яшаб ўтган халқ шоиридир. Ражаб Тупроққалъа маҳалласидаги мадрасада таълим олади, Қуръонхон ҳофиз бўлиб етишади. Ўзи ҳам мактаб очиб, болаларни ўқитади, имом бўлиб хизмат қилади. Айни пайтда ошиқлар, яъни бахшилар йўлида давоми…\nАли Оқбош (1941)\nЧоп этилган 12.10.2018 МуаллифZiyouz.uz\nАли Оқбош (Ali Akbaş) — турк шоири. У 1941 йилда Каҳраманмарашда туғилган. Истанбул университети адабиёт факультетида таҳсил олган. «Девон» («Divan»), «Асл адабиёт» («Doğuş Edebiyat»), «Қанот» («Kanat») журналларида фаолият кўрсатган. У 2012 йил турк дунёсида йилнинг адабиёт кишиси бўлган. Шоирнинг «Эртак давоми…\nМуродий – Султон Мурод II Ғозий (1404-1451)\nЧоп этилган 04.07.2018 08.02.2021 МуаллифZiyouz.uz\nСултон Мурод II Ғозий (1404, Амася — 1451, Эдирне) — Усмонлилар сулоласининг 6-султони, Меҳмед I Чалабийнинг ўғли. У адолатли ва инсофли ҳукмдор сифатида ном қолдирган. Мавлавий тариқатига мансуб бўлган султон Муродий тахаллуси билан шеърлар ёзган. Яхшигина хаттот бўлган. Унинг ҳукмронлик давоми…\nРукнларТурк шеъриятиТегларМуродий, Султон Мурод, Таржимон: Давронбек Тожиалиев\n1-саҳифа. Жами: 71234567»\nАбдурраҳим Каракоч (1932-2012)\nАржуманд Беҳзод Лов (1903-1984)\nАттила Илҳан (1925-2005)\nАҳмад Ёлчинқоя (1963)\nАҳмад Нодим (1681-1730)\nАҳмад Пошо (1426-1497)\nБекир Сидқи Эрдўғон (1926-2014)\nБеҳчет Камол Чоғлар (1908-1969)\nЁвуз Булант Боқилар (1936)\nЖамол Сурайё (1931-1990)\nЖоҳид Зарифўғли (1940-1987)\nЖоҳид Ситқи Таранжи (1910-1956)\nИсмат Ўзал (1944)\nИсо Масиҳий (1470-1512)\nИсо Нажотий (1460–1509)\nКичик Искандар (1964)\nҚул Маҳмат (ХVI аср)\nМeҳри Хотун (1460-1506)\nМаҳмуд Абдул Боқий (1526-1600)\nМетин Олтиўқ (1940-1993)\nМуассар Ениай (1984)\nМуродий – Султон Мурод III (1546-1595)\nМуротхон Мунган (1955)\nМуҳиббий – Султон Сулаймон Қонуний (1494-1566)\nНажиб Фозил Қисакурак (1905-1983)\nНевзат Устун (1924-1979)\nНодим Учар (1945)\nНозим Ҳикмат (1901-1963)\nОйдин Хатиб ўғли (1940-2010)\nОшиқ Баёний (1965-2005)\nОшиқ Вейсал Шатирўғли (1894-1973)\nПир Султон Абдал (1510-1589)\nРафиқ Дурбош (1944)\nРизо Тавфиқ Фикрат (1869-1915)\nСултон Валад (1226-1312)\nТуғрул Танёл (1953)\nТурғут Уяр (1927-1985)\nУмар Нафий (1582-1636)\nЎқтой Рифат Хўрозжи (1914-1988)\nЎрхон Вали Қониқ (1914-1950)\nФозил Ҳусни Доғларжа (1914-2008)\nҲамди Чалабий (1448-1509)\nҲожи Байрам (1352-1429)\nШайх Ғолиб (1757-1799)\nШамси Белли (1925-1995)\nШукри Сунай Оқин (1962)\nЮнус Эмро (1240-1320)\nЮсуф Набий (1640-1712)\nЮсуф Синон Шайхий (1371-1422/23)\nЯҳё Акенгин (1946)\nЯҳё Камол (1884-1958)


Тошкентда қаллоб цемент олишни мўлжаллаган фуқарони 62 миллион сўмга чув туширди - Darakchi\nТошкентда қаллоб цемент олишни мўлжаллаган фуқарони 62 миллион сўмга чув туширди\nЖАМИЯТ 11.11.2014, 09:28\nЯқинда иш бошлаган масъулияти чекланган жамиятга раҳбар бўлган Тошкент шаҳрида истиқомат қилувчи Миразиз (исмлар ўзгартирилган) товар олиб бераман дея ўртада воситачилик қилиб, бировлардан катта миқдорда пул олар, кейин Алининг тўнини Валига кийгизиб сувдан қуруқ чиқиб юрар экан, деб хабар бермоқда Ўзбекистон Ички ишлар вазирлигининг «Постда» газетаси.\nЎзига яраша обрў-эътиборга эга Тўлқин пойтахтдан чеккароқда сотиб олган ерида уй қуриш мақсадида керакли қурилиш материалларини харид қилишга киришди. Цементни қаердан сотиб олишни ўйлаб юрганида таниши, товар хомашё биржасида ишловчи Маҳмуд жонига оро кирди. Фақат бунинг учун цемент тўғридан-тўғри унинг ўзига эмас, қандайдир бир фирмага ўтказилиши керак экан.\nШу боис Маҳмуд Тўлқинга одамларга воситачилик қилувчи масъулияти чекланган жамиятни топиб берди. Жамият раҳбари Миразиз бу таклифга бажонидил рози бўлди. Фақат Тўлқин мазкур МЧЖнинг ҳисоб рақамига олдиндан белгиланган миқдордаги суммани ўтказиши лозим эди. У бу шартга кўниб, 210 тонна цемент учун 62 миллион сўм нақд пулни Маҳмуд орқали Миразизга топширди. Миразиз бу пулни товар хомашё биржасига топшириши, шунга кўра 210 тонна цемент олиниши лозим эди.\nБироқ орадан 1-2 ой ўтса-да Тўлқин зарур маҳсулотни ололмади. Маҳмудга қўнғироқ қилса, у Миразиз тегишли маблағни ўтказмаётганини айтиб, цемент пул ўтказилганидагина берилишини маълум қилди. Миразиз эса пул ўтказишни ортга суравериб, охири кўринмай кетди. Тўлқин охири ички ишлар идораларига мурожаат қилишдан бошқа чора топа олмади.\nКейинроқ аниқланишича, қаллоб фуқаро Келдиёрга тегишли 132 миллион сўмлик тўртта ҳаво пурковчи компрессорни ўзи раҳбарлик қилаётган МЧЖ орқали сотиб беришини ваъда бериб, уни ҳам чув туширган. Миразиз компрессорларни икки томонлама шартнома орқали «Ўзэлектротармоқ» унитар корхонасига сотади. Товар эвазига корхона биринчи тўлов сифатида МЧЖга 100 миллион сўм ўтказиб беради. Лекин Миразиз бу пулни бошқа ташкилот ва корхоналарга ҳар хил тез сотилувчи маҳсулотлар учун ўтказиб, ўзлаштириб юборди.\n«Ишбилармон брокер» устидан қўзғатилган жиноят ишини кўриб чиқиш жараёнида Миразиз муқаддам судлангани боис уч йилгача раҳбарлик қилиши мумкин бўлмагани, МЧЖ таъсисчиларидан ўзининг судланганини яшириб келгани аниқланди.\nЭнди у барча қилмишлари учун қонун олдида жавоб беришга мажбур, дейилади нашрда.\nЎзбекистонда доимий аҳолининг неча фоизи меҳнатга лаёқатли?\nЮнусобод туманида тўхтатилган "Captiva"нинг ҳайдовчиси қидирувда бўлиб чиқди


Ўзбекистонда инвестиция лойиҳалари янги шартлар бўйича амалга оширилади – Kommers.uz\nИқтисодиёт\t17:50 | 13.1.22\nЎзбекистонда инвестиция лойиҳалари янги шартлар бўйича амалга оширилади\nИнвестор ер участкаси учун компенсация белгилаш тўғрисидаги даъво билан судга мурожаат қилиши мумкин бўлди.\nЎзбекистонда инвестиция лойиҳаларини амалга ошириш бўйича янги шартлар белгиланди. Бу ҳақда Norma хабар берди.\nМаълум қилинишича, Вазирлар Маҳкамасининг 10 январдаги «Вазирлар Маҳкамасининг 2019 йил 16 ноябрдаги 911-сон қарори билан тасдиқланган Ер участкалари олиб қўйилиши ва олиб қўйилаётган ер участкасида жойлашган кўчмас мулк объектлари мулкдорларига компенсация бериш тартиби тўғрисидаги низомга ўзгартириш ва қўшимчалар киритиш ҳақида»ги 14-сон қарори қабул қилинган.\nҲужжат ер участкаларини олиб қўйиш масалаларида низоли вазиятларнинг олдини олиш ва ушбу соҳадаги низоларни самарали ҳал этиш, ер участкалари эгаларининг ҳуқуқлари ва қонуний манфаатлари ҳимоясини кучайтириш мақсадида қабул қилинган.\nҚарор билан баъзи ўзгартириш ва қўшимчалар киритилган. Биринчидан, низомнинг 33-бандига иккита хатбоши киритилган. Уларга кўра:\nбаённомада инвестиция лойиҳалари ушбу ҳудудда амалга оширилишига розилик берган ёки қарши бўлган мулкдорлар кўрсатилиши шарт;\nочиқ муҳокама давомида инвестиция лойиҳасини амалга ошириш режалаштирилган ер участкасида инвестиция лойиҳаси амалга оширилишига битта мулкдор қарши бўлган тақдирда ҳам мазкур ҳудудда ушбу инвестиция лойиҳасини амалга оширишга йўл қўйилмайди.\nИккинчидан, низомнинг 47-банди янги таҳрирда баён этилган. Унга кўра, мулкдорларнинг розилигини олиш имкони бўлмаганда, инвестор уларнинг кўчмас мулк объектлари бўйича бериладиган компенсация миқдори, турлари ва муддатини белгилаш тўғрисидаги даъво билан судга мурожаат қилишга ҳақли. Илгари, инвестор бундай мулкдорларнинг кўчмас мулк объектларини мажбурий сотиб олиш тўғрисидаги даъво билан судга мурожаат қилишга ҳақли эди.\nҲужжат қонун ҳужжатлари маълумотлари миллий базасида эълон қилинган ва 10 январдан кучга кирган.\nАввалроқ Ўзбекистон 2021 йилда қанча тўғридан-тўғри хорижий инвестиция жалб қилгани маълум бўлганди.


20 июнь, 2019, 17:47 166\nТеглар:Эктор Купер | Германия\n• Эктор Купер кузатаётган Германиядаги футболчимиз Мануэль Янцер. У 1992 йил 7 март куни Германиянинг Ален шаҳрида туғилган. 178 см бўйга эга, ярим ҳимоячи, Германия фуқароси ва ҳозирда Германия учинчи дивизионида иштирок этувчи "Айнтрахт" (Брауншвейг) клуби аъзоси.\nЭктор Купер матбуот анжуманларининг бирида Германия 3 дивизионидаги футболчимизни кузатаётганлигини таъкидлаб ўтган эди.\n• Терма жамоамизга чақирилмай қўйган аммо бир қанча мухлисларнинг ёқимтойи бўлган Виталий Денисов ва Сардор Рашидовнинг трансфер нархлари ўзгарди. Икки футболчимининг трансфер нархи 0.5 млн еврога арзонлашди.\n• «Навбаҳор» жамоасининг собиқ бош мураббийи Илҳом Мўминжонов яна водийда. Аниқроғи, у айни пайтда Андижонда бўлиб турибди. Ўзбекистон футбол ассоциациясининг олдинги раҳбарияти томонидан беш йилга футболдан четлаштирилган мураббий нега ва нима мақсадда Андижонга келгани сизни қизиқтириши табиий.\n• Неймар Парижда ортиқ ўйнашни истамаяпти. Ҳужумчи жамоа президенти Нассеру Ал Хелаифига клубни тарк этишини ва "Барселона"га қайтишини айтган.\n• Кеча Ўзбекистон кубогида 3-босқич ўйинлари бўлиб ўтди. "Андижон" ўз майдонида "Бухоро"ни қабул қилди ва 4:1 ҳисобидаги йирик ғалабани қўлга кирди. "Сурхон" ҳам катта қийинчилик эвазига "Раш-Милк"ни енгишга эришди. Шу тариқа, ушбу икки клуб кейинги босқич йўлланмасига эга чиқишди.\n• Қатар давлати ЖЧ-2022 мезбонлигидан маҳрум этилиши мумкин. 18 июнь куни УЕФАнинг собиқ президенти Мишель Платини ЖЧ-2022 мезбонлигини аниқлашда коррупцияга алоқадорликда гумонланиб, қўлга олинганди. У мундиал мезбонини аниқлашда Франциянинг ўша пайтдаги президенти Николя Саркози ва Қатар амири Тамим бин Ҳамад Ал Тани билан учрашганликда гумонланмоқда.\n• Каталониянинг “Барселона” клуби ПСЖ билан бразилиялик ҳужумчи Неймарнинг трансфери борасида музокаралар ўтказмоқда. "Барселона" Неймар учун ПСЖга 100 млн евро ва унга қўшимча тарзда 3 футболчидан бирини бермоқчи.\n• Мирзаҳаким Тўхтамирзаев ЎФАдаги ўзгаришлар, боллар футболига берилиши керак бўлган эътибор ва ЎФАнинг янги раҳбариятига саволларини йўллади.\n• "Андижон" клубининг янги бош мураббийи Александр Хомяков мухлислардан узр сўради ва уларни худди Эктор Купер каби сабрли бўлишга чақирмоқда.\n• Неймар ўтган мавсум ЕЧЛ 1/8 финал босқичи доирасида "Манчестер Юнайтед"га қарши (1:3) ўйиндан сўнг учрашув ҳакамларини ҳақорат қилган эди. Шу боис ҳужумчи УЕФА томонидан 3 та ўйинга дисквалификация қилинди. Ташкилот парижликларнинг мазкур қарор юзасидан билдирган аппеляциясини рад қилди ва ҳукм ўз кучида қолди.


Гигант компаниялар раҳбарлари билан учрашган Мирзиёев, «сарсон бўлаётган» «Қўйлиқ» ва вафот этган араб миллиардери — кунлик дайжест – Kommers.uz\nТаҳлил\t23:00 | 18.12.21\nГигант компаниялар раҳбарлари билан учрашган Мирзиёев, «сарсон бўлаётган» «Қўйлиқ» ва вафот этган араб миллиардери — кунлик дайжест\nЯқин соатларда 2021 йилнинг 18 декабрь санаси ҳам поёнига етади. Якунланаётган кун Ўзбекистон ва жаҳон ахборот майдонида қайноқ янгиликларга бой бўлди. Kommers.uz уларнинг энг сараларини битта дайжестга тўплади.\nАҚШда завод қураётган Rivian\nЭлектромобиль ишлаб чиқарувчи Rivian компанияси Жоржия штатида Иллинойсдаги заводидан 2 баравар кўп ишлаб чиқариш қувватига эга иккинчи заводни қуради. Янги завод йилига 400 минг дона электромобиль ҳамда қайта зарядланувчи батареялар ишлаб чиқаради. Завод қурилиши 2022 йилнинг ёзида, ишлаб чиқариш эса 2024 йилда бошланади.\nКомпания акциядорларга йўллаган мактубида кучли бизнес операциялари, иқтидорли кадрлар йиғиш ва логистика нуқтаи назаридан қулай жойлашуви уйғунлиги туфайли заводни қуриш учун Жорджия штатини танлаганини тушунтирган.\nFacebook’нинг 50 минг фойдаланувчиси кузатилган\nFacebook’нинг 100 та мамлакатдаги қарийб 50 минг фойдаланувчиси «ёлланма кузатув» билан шуғулланувчи кибер ёлланма ишчилар нишонига айланган бўлиши мумкин. Кузатув «журналистлар, диссидентлар, авторитар режимларни танқид қилувчилар, мухолифатнинг оилалари ва ҳуқуқ ҳимоячилари» устидан олиб борилган.\nFacebook’нинг ўн минглаб фойдаланувчилари кузатув остида эканлиги тўғрисидаги хабарни Meta’нинг таҳдидлар бўйича директори Дэвид Агранович ва кибер-жосусликни тергов қилиш бўлими раҳбари Майк Двилянски маълум қилган. Компания ўз текширувидан сўнг Хитой, Исроил, Ҳиндистон ва Шимолий Македониядаги еттита ташкилотни ўчириб қўйган. Улар ҳукумат ёки хусусий мижозлар номидан интернетда шахсларга жосуслик қилиш билан шуғулланган.\nМонополиялар учун чекловлар\nЎзбекистонда монополияларнинг мутлақ ҳуқуқлари босқичма-босқич бекор қилиниши мумкин. Маълум қилинишича, Монополияга қарши қўмита «Рақобат муҳитига салбий таъсир кўрсатадиган тўсиқларни бартараф этиш ва тадбиркорлик фаолияти йўналишларини янада кенгайтириш чора-тадбирлари тўғрисида»ги Президент қарори лойиҳасини ишлаб чиққан.\nҲужжат билан 2022 йил 1 июлдан бошлаб аэропортлар, йўл қурилиши, электр ва иссиқлик энергияси ишлаб чиқариш, иссиқлик таъминоти, нефть маҳсулотларини сотиш ва бошқа соҳалардаги давлат улушларининг хусусий секторга босқичма-босқич сотилиши назарда тутилган.\nШунингдек, рангли металларнинг парчалари ва чиқиндиларини сотиб олиш, қайта ишлаш, сотиш ва тайёрлаш билан хусусий сектор шуғулланиши мумкинлиги кўзда тутилган.\nҚайд этилишича, ҳужжатда хусусий секторни кенг жалб этиш ва монополияларнинг алоҳида ҳуқуқларини бекор қилиш бўйича 2022–2026 йилларга мўлжалланган чора-тадбирлар режасини тасдиқлаш таклиф этилган.\nНон ишлаб чиқаришни бошлаган «Яндекс»\n«Яндекс.Лавка» хизмати Москвада тахминан 170 квадрат метрлик майдонда нон маҳсулотлари ишлаб чиқаришни ташкил этди. Қайд этилишича, «Яндекс» бошланишига кунига 4 мингтагача маҳсулот ишлаб чиқаришни режа қилмоқда. Келажакда эса ишлаб чиқариш қуввати кунига 20 минг донагача кенгайтирилади.\n«Яндекс.Лавка» фойдаланувчилари бир неча турдаги багет, cиабатта, круассан, қаймоқли нонга буюртма беришлари мумкин бўлади. Келгусида ассортиментни 30 та маҳсулот турига кенгайтириш режалаштирилган. Барча маҳсулотлар ўз савдо белгиси (СТМ) остида ишлаб чиқарилади.\nАйни пайтда бундай маҳсулотлар фақат Москванинг айрим туманларида мавжуд, келажакда «Яндекс.Лавка» ишлаётган барча шаҳарларда нон етказиб беришни ташкил этиш режалаштирилган.\nВафот этган араб миллиардери\nБирлашган Араб Амирликларининг энг бой тадбиркорларидан бири Мажид ал-Футтейм вафот этди. Forbes’нинг ёзишича, унинг ўлими сабаблари ва ёши ҳозирча ошкор этилмаган. Футтейм 1992 йилда чакана савдо ва кўнгилочар гигант Majid Al Futtaim Holding (MAF)га асос солган.\n«Сарсон бўлаётган» «Қўйлиқ»\n«Қўйлиқ» бозорининг кўчирилиши ҳақида ҳеч қандай гап-сўз йўқ. Бу ҳақда сенатор Толибжон Мадумаров Олий Мажлис Сенатининг йигирма иккинчи ялпи мажлиси якунларига бағишланган навбатдаги матбуот анжуманида маълум қилди.\nУнинг айтишича, ушбу масала ижтимоий тармоқда кенг жамоатчилик томонидан муҳокама қилингач, жойига чиқиб ўрганиш ишлари олиб борилган.\n«Биз ушбу масала ижтимоий тармоқда кенг жамоатчилик томонидан муҳокама қилингач, жойига чиқиб ўрганиш ишларини олиб бордик. ‘Қўйлиқ’ни кўчириш бўйича шаҳар ҳокимининг қарори чиқмаган, ҳозирда бозорнинг кўчирилиши ҳақида ҳеч қандай гап-сўз йўқ», — дейди у.\nГигант компаниялар раҳбарлари билан учрашган Мирзиёев\nШавкат Мирзиёев Сеул шаҳрида Корея Республикасининг етакчи компаниялари ва молиявий тузилмалари раҳбарлари билан учрашув ўтказди. Маълум қилинишича, тадбирда Корея Республикаси савдо, саноат ва энергетика вазири Мун Син Ук, Корея халқаро савдо уюшмаси раиси Кристофер Ку, Корея Эксимбанки, Корея халқаро ҳамкорлик агентлиги (KOICA), SK Ecoplant, Posco, Samsung, SK Nexilis, Youngone, KIA Motors, K-water, KT-Net ва кўплаб бошқа компаниялар раҳбарлари иштирок этди.\n«Мамлакатимизда бошланган ўзгаришлар ортга қайтмайди. Янги Ўзбекистон стратегиясида мамлакатимизда тадбиркорлар учун энг қулай шароитлар яратиш, хорижий бизнес фаолиятини кенгайтириш ишларини давом эттириш кўзда тутилган. Ўзбекистоннинг ишончли дўсти ва алоҳида стратегик шериги — Корея Республикаси билан барқарор, ишончга асосланган ва жадал ривожланиб бораётган ҳамкорликни қадрлаймиз», — деди Шавкат Мирзиёев.\nУчрашувда Корея компаниялари билан ҳамкорликда рақамлаштириш, «яшил» энергетика, машинасозлик, қишлоқ хўжалиги, тўқимачилик саноати, фармацевтика, геология соҳалари ва бошқа кўплаб йўналишларда умумий қиймати 5 миллиард доллардан ортиқ 40 та янги лойиҳани амалга ошириш масалалари муҳокама қилинган.


Халқаро хабарлар, 20 июл 2006\n08 декабр 2019, Тошкент вақти: 15:24\nБугун Бирлашган Миллатлар Ташкилотида халқаро ҳамжамиятнинг Яқин Шарқдаги зўравонликни тўхтатишга қаратилган ролини ошириш бўйича маслаҳатлашувлар бўлиб ўтади.\nБМТ Бош котиби Кофи Аннан ҳамда яқинда минтақада бўлиб қайтган дипломатлар гуруҳининг Хавфсизлик Кенгашига қарата ҳисоботлари тингланади. Шунингдек, Жаноб Кофи Аннаннинг АҚШ Давлат Котиби Кондолиза Райс ҳамда ЕИнинг ташқи сиёсат масалалари бўйича раҳбари Хавиер Соланалар билан сўзлашувлари кутилмоқда.\nИндонезиянинг Ява оролида цунами қурбонлари сони ортишда давом этмоқда.\nСўнгги маълумотларга кўра, ушбу худудда рўй берган табиий офатдан ҳалок бўлганлар сони беш юздан ортган. Душанба куни Ҳинд уммонидаги зилзила оқибатида кўтарилган тўрт метр баландликдаги тўлқин Ява ороли қирғоқларига ёпирилган эди. Бугун Индонезияда яна зилзила қайд этилди. Зилзила кучи рихтер шкаласи бўйича 6.2 бални ташкил этган. Пойтахт Жаккарта аҳолиси зилзиладан саросимага тушган. Талафотлар ва қурбонлар ҳақида айтилмаяпти.\nПольша Сейми мамлакат президентининг эгиз акаси бўлган Бош вазир Ярослав Качиньский бошлиқ янги ҳукуматга ишонч билдирган.\nУнинг "Ҳуқуқ ва адолат" деб аталувчи консерватив партияси ўтган йилги сайловларда ғолиб чиққан эди.\nТуркияда полиция вертолети Ўрта ер денгизи соҳилидаги курорт шаҳар - Анталияда ҳалокатга учраган.\nКамида тўрт кишининг ҳалок бўлгани хабар қилинмоқда. Расмийларга кўра, ҳалокатга учраган вертолет кузатиш амалиётини олиб бораётган бўлган. Анталия Туркиянинг йирик сайёҳлик марказларидан биридир. Айтилишича, вертолёт катта меҳмонхона яқинига қулаган.\nИроқда содир этилган янги террор ҳужумлари оқибатида камида 16 киши ҳалок бўлган.\nЎнлаб одам яраланган. Кеча Бағдоддаги Технология университети биноси яқинида қаторасига содир этилган портлаш оқибатида бир қанча одам нобуд бўлди. Бошқа портлаш мамлакат шимолидаги Киркук шаҳрида рўй берди.\nҚирғизистон милицияси Ўш шаҳридаги уйлардан бирида Андижондаги ҳодисаларга алоқадорлиги гумон қилинаётган олти кишини ҳибсга олганини билдирди.\nУларга кўра, хибсга олинган шахслар Ўзбекистонда фаолияти тақиқланган Акрамия Исломий гуруҳи аъзолари эканликларига иқрор бўлганлар. Текшириш пайтида саккиз автомат ўқи ҳамда 400 граммли портловчи қурилма топилгани айтилаяпти. Ҳибсга олинган олти шахснинг бари Ўзбекистон фуқароларидир.\nБирлашган Миллатлар Ташкилотидаги кўпгина етакчи давлат вакиллари Эрондан уранни бойитиш ишларини тўхтатишни талаб этувчи резолюция матни борасида ҳали ҳам бир қарорга келмаган.\nДипломатлар бу борада бугун сўзлашувлар олиб борилишини айтишмоқда.\nЕвропа давлатларида мисли кўрилмаган жазирама кузатилмоқда.\nҲатто, Британияда ҳавонинг харорати 36 даражага етган. Францияда хафта бошидан буён 7 киши иссиққа дош беролмай оламдан ўтди. Шунингдек, Нидерландияда икки, Испанияда бир киши ҳавонинг харорати кўтарилиши оқибатида ҳаётдан кўз юмган. Ҳавонинг ниҳоятда иссиб кетиши Скандинавия давлатларида ҳам кузатилмоқда.\nБоғдод шаҳрининг марказида жойлашган Технологик университет яқинида 3 бомба портлаши оқибатида 5 фуқаро ўлди.\nКамида 20 киши жароҳатланди. Ироқ шимолидаги Киркук шаҳридаги бир кафе ташқарисида содир бўлган бомба ҳужумида эса, 4 киши нобуд бўлгани ҳамда 16 тинч фуқаронинг жароҳатлангани ҳақида хабарлар келмоқда. Сўнгги икки кун мобайнида Ироқда жадаллашган зўравонликлар қурбонларининг сони 100 кишидан ортди.\nХалқаро коалиция кучлари Афғонистон жанубидаги иккинчи шаҳарни Толибон назоратидан халос этди.\nБу ҳақда Афғонистон армиясининг генерали Раҳматулла Рауфий “Ассошиэйтед Пресс” ахборот агентлигига маълум қилди.\nРауфийга кўра, кўп сонли коалиция қўшинлари ва Толибон ўртасида бўлиб ўтган жанглар натижасида Хелманд вилоятидаги Гармсер шаҳри устидан назорат қайта қўлга киритилган. Бироқ Афғонистон армиясининг қўмондони талафотлар ҳақида гапиришдан бош тортди.\nБир кун аввал мазкур вилоятда Навои Боракзай шаҳри ҳам коалиция қўшинлари назорати остига олинган эди.\nХалқаро миграция ташкилотига кўра, жанглар оқибатида минглаб одамлар уйсиз қолган. Ташкилотнинг матбуот котиби Раҳилла Зафар айни пайтда Халқаро миграция ташкилоти мазкур минтақада яшовчи аҳолини бошқа ерларга кўчириш бўйича чора тадбирларни кўраётганини маълум қилди.\n“Ҳозиргача тўрт мингдан ошиқ одам уйсиз қолганини биламиз. Уларни уй-жой, озиқ овқат билан таъминлаш масаласини қишлоқ оқсоқоллари билан ҳал қилишга ҳаракат қиляпмиз”, - дейди Раҳилла Зафар.\nРоссия мудофаа вазири Сергей Иванов Россия ядровий қурол синовларини амалга оширмаётганини аммо синовларни ўтказишга таёр бўлиб қолаётганини билдирди.\nБундай баёнотни Сергей Иванов Россиянинг Арктидаги “Новая Земля” агхипелагида жойлашган ядровий полигонига қилган сафари давомида қилди.\nРоссия “Ядровий синовларга тақиқ тўғрисидаги кенг қамровли шартнома” ни ратификация қилган 34 давлатлардани бири саналади.\nҲиндистон Бош вазири Манмохан Сингх ўтган ҳафтада Бомбейда юз берган қатор портлашлар Ҳиндистон ва Покистон ўртасидаги тинчлик жараёнга зиён етказгани ҳақида айтди.\nҲиндистон томонига кўра, портлаш ташкилотчилари Покистон билан чегарадош ҳудудлардан ёрдам олишган. Покистон томони Бомбейдаги портлашларга мутлақо алоқаси йўқлигини билдирди. Президент Парвез Мушарраф мазкур ҳужумлар икки давлат ўртасидаги тинчлик жараёнини издан чиқармаслиги керак деб айтган эди.\nИндонезия расмийларининг билдиришича, Ява оролининг жанубий қирғоғи яқинида юз берган тўфон оқибатида камида 525 киши нобуд бўлган.\nАйни пайтда 200 одамнинг бедарак йўқолгани ҳақида айтиляпти. Сув остида рўй берган зилзила Рихтер шкаласи бўйича 7.7 бални ташкил этди. Окенда зилзила натижасида кўтарилган улкан тўлқин девори Ява оролидаги оромгоҳ пляжларини ҳамда қишлоқларини ювиб кетди.\nИроқ Бош вазири Нури Комил ал-Малики АҚШ конгресининг қўшма сессияси олдида нутқ сўзлаши кутиляпти.\nКонгресмен Жон Бонернинг маълум қилишича, жаноб ал-Малики Вашингтонда президент Буш билан музокараларни якунлаганидан сўнг, 26 июл куни АҚШ Сенати ва Намоёндонлар палатасининг қўшма сессиясига таклиф қилинган.\nХитой давлат нефт корпорацияси Россиянинг давлатга қарашли “Роснефт” компаниясининг акцияларини 500 миллион АҚШ долларига сотиб олди.\nЖорий хафтада Роснефтнинг миллиардлаб доллар қийматига тенг акциялари савдога чиқарилган эди. Хитой давлат нефт корпорацияси ўтган йили Қозоғистоннинг энг йирик “ПетроКазахстан” компаниясининг сотиб олган эди.\nХитой оммавий ахборот воситаларида мамлакатда 55 миллион саводсиз аёлларнинг борлигини айтилди. Хитойнинг умумий аҳолиси бир миллиард уч юз миллиондан зиёд бўлиб, камбағал фермерлар қизларидан кўра, ўғилларининг мактабга боришини афзал кўради.\nАйни пайтда Исроил Бош вазири икки ҳарбийсининг Ҳизбуллоҳ жангарилари тарафидан олиб қочилишида Эроннинг ҳам қўли борлигини айтмоқда.\nЭхуд Олмертга кўра, Исроил ҳарбийларининг олиб қочилиши Теҳрон иштирокида уюштирилган ва бундан мақсад дунё жамоатчилиги эътиборини Эрон ядровий дастури муаммосидан чалғитиш бўлган. Ўз навбатида, АҚШ президенти Жорж Буш Сурия Яқин Шарқдаги вазиятдан фойдаланиб, Ливанда ҳарбий ҳозирлигини қайта тиклаши мумкинлигини ҳам эхтимолдан қочирмади.\n“Бегуноҳ инсонларнинг ҳалок бўлишига ҳаммамиз қаршимиз. Бошқа томондан муаммонинг илдизи Ҳизбуллоҳга бориб тақалишини ҳам тан олмоғимиз ва буни бартараф этмоғимиз керак. Бу муаммо халқаро миқёсда ҳал этилиши ва Суриядан Ҳизбуллоҳни дастаклашни тўхтатиши талаб қилмоқ лозим. Афтидан, Сурия вазиятдан фойдаланиб Ливанга қайтмоқчи”, - деди Буш.\nБир йил аввал Сурия дунё жамоатчилиги босими остида ўз қўшинларини Ливандан олиб чиққан эди.\nБугун Исроил Ливанда янги ҳаво ҳужумларини амалга оширди.\nАммо ҳозирча талафотлар ҳақида маълумот йўқ. Кеча Исроил зарбалари оқибатида Ливанда 30дан зиёд одам нобуд бўлган эди. Исроил шимолига қарата Ҳизбуллоҳ гуруҳи амалга оширган ракета ҳужумларидан эса бир исроиллик ҳаётдан кўз юмди. Исроил Бош вазири Эхуд Олмерт Ҳизбуллоҳ олиб қочган икки исроиллик ҳарбийни озод этмагунча ҳаво ҳужумлари давом этишини айтмоқда.


Бақара сураси, 97-оят\n08:25 / 23.10.2017 1569 pdf Ўқиш режими + -\nАйтки, ким Жаброилга душман бўлса, албатта, ул у(Қуръон)ни сенинг қалбингга Аллоҳнинг изни билан ўзидан олдингини тасдиқловчи ва мўминлар учун ҳидоят ва хушхабар қилиб олиб тушди. Бақара 97.\n«Жаброилга душман бўлганлар» яҳудийлардир. Улар фаришта Жаброил алайҳиссаломни ўзларига душман ҳисоблашар эди. Бунга далил ўлароқ, имом Аҳмад ибн Ҳанбал ривоят қилган бир суҳбатдан парча келтирамиз. Бир куни яҳудийлар Пайғамбаримиз Муҳаммад алайҳиссалом билан узоқ суҳбат қурдилар. Улар:\n– Ҳар бир пайғамбарнинг хабар келтирадиган фариштаси бўлади. Бизга айт-чи, сенинг соҳибинг ким? – дедилар. У киши:\n– Жаброил алайҳиссалом, – дедилар. Улар:\n– Жаброил урушни, жангни, азобни туширади, у бизнинг душманимиз. Раҳмат, ёмғир ва набототларни олиб тушадиган Микоил, десанг, яхши бўларди», – дедилар.\nБану Исроилнинг бузуқлиги шу даражага етдики, улар ўзларига нима ёқмаса, ўшани душман тутишар эди. Ҳолбуки, бу душманлик ўзларининг табиатларидаги бузуқликдан келиб чиқар эди. Жаброил алайҳиссалом фаришталарнинг пайғамбари, Аллоҳ таоло уни ваҳийга амин қилиб қўйган. Ҳамма пайғамбарларга Аллоҳнинг ваҳийсини етказади. Жумладан, Мусога ҳам, Муҳаммад алайҳиссаломга ҳам. Лекин яҳудийлар ўзларича ҳукм чиқариб, «Жаброил душманимиз, Микоил дўстимиз», деб ажратиб олганлар. Аслида эса икковлари ҳам Аллоҳнинг фаришталаридир. Аллоҳ Жаброил алайҳиссаломни ваҳийчи, Микоил алайҳиссаломни эса ёмғир ва набототларга вакил қилиб қўйган. Уламолар «Жаброил» сўзининг луғавий маъноси Абдуллоҳ (Аллоҳнинг бандаси) ёки Ходимуллоҳ (Аллоҳнинг хизматчиси) эканини айтганлар.\nАллоҳ таоло ушбу оятда Муҳаммад алайҳиссаломга хитоб қилиб, «Жаброилга душман бўлганларга айт, билиб қўйишсин, албатта, Жаброил Қуръонни сенинг қалбингга ўзидан олдинги нарсани, яъни илоҳий китобларни, жумладан, яҳудийларнинг самовий китоби бўлмиш Тавротни ҳам тасдиқловчи, мўминларга ҳидоят йўлини кўрсатувчи, уларга жаннатнинг башоратини берувчи қилиб, Аллоҳнинг изни билан нозил қилди», – дейди.\nМаънодан билиниб турибдики, яҳудийлар ўзларининг Қуръони Каримга, Исломга иймон келтирмасликларига ваҳийни Жаброил алайҳиссалом олиб келганини сабаб қилишяпти. Яъни «Янги Пайғамбар Муҳаммадга Аллоҳнинг хабарини, Қуръонни бизга душман бўлган Жаброил олиб келган бўлса, қандай қилиб биз унга иймон келтирайлик», дейишмоқчи. Бу уларнинг иймондан қочиш учун топган ҳисобсиз баҳоналаридан биридир. Аллоҳ таоло ушбу оятда уларнинг бу баҳоналари ҳам ботил эканини баён этмоқда. Аввало, Жаброил Қуръонни ўз номидан олиб келгани йўқ, балки Аллоҳнинг изни билан олиб келди. Қолаверса, Қуръон яҳудийлардаги бор нарсани йўққа чиқараётгани йўқ, балки улардаги Тавротни тасдиқловчи бўлиб келмоқда. Шунингдек, Қуръон душманлик ёки нафрат қўзғатадиган нарса эмас, балки мўминларга ҳидоят ва жаннат башоратини келтирган илоҳий китобдир.\n09:50 / 17.10.2017 1986\n21:45 / 24.10.2017 1630\n1706 16:06 / 14.08.2017\n1814 08:40 / 08.10.2017\n1543 09:05 / 16.09.2017\n1879 17:15 / 28.11.2017


ЭСДАЛИК НИШОНЛАРИ ТОПШИРИЛДИ Шунингдек\nГлавная / Шунингдек / ЭСДАЛИК НИШОНЛАРИ ТОПШИРИЛДИ\nМамлакатимиз мустақиллигини мустаҳкамлаш, унинг иқтисодий, сиёсий, ижтимоий, илмий, маънавий салоҳиятини ва мудофаа қудратини, демократик ислоҳотларни чуқурлаштириш, жамиятимиздаги тинчлик ва барқарорликни, миллатаро дўстлик ва тотувликни асраш, Асосий Қонунимиз аҳамиятини кенг тарғиб этиш, ёш авлодни Ватанга садоқат руҳида тарбиялаш ишларига муносиб ҳисса қўшган юртдошларимизга қутлуғ сана арафасида ушбу эсдалик нишони тантанали равишда топширилмоқда.\nКуни кеча ана шу эҳтиромга лойиқ топилган бир гуруҳ элдошларимизга кўкрак нишонларини топширишга бағишланган тадбир байрамона тарзда ўтди.\nВилоят ҳокими ўринбосари Э.О.Юсупов, Хива шаҳар ҳокими Э.О.Яқубов, Хива тумани ҳокими О.А.Матяқубов эсдалик нишонига сазовор бўлган турли соҳа вакилларини чин дилдан қутлаб, эзгу тилаклар билдирдилар.\n- Ушбу эътибор ҳам Конституциямизда кафолатланган муҳим жиҳат – инсон меҳнати, шаъни қадрланаётганлигининг амалдаги ифодасидир, - дейди нишондорлардан бири, “Каптархона” маҳалласи фуқаролар йиғини раиси С.Усмонов. – Бу рағбат элдошларимизни янгидан янги меҳнат ютуқлари сари ундайди.\nСуратда: эсдалик нишони билан тақдирланган элдошларимиздан бир гуруҳи.


Lexus седанларнинг куни битганини башорат қилди\n23:36 / 01.05.2017\nToyota Motor Company’нинг брендларни ривожлантириш бўйича раҳбари Токуо Фукуичи автомобилларнинг келажаги борасидаги ўз фикрларини баён этиб, седанлар «йўқ бўлиб» кетмаслиги учун нималар қилиш лозимлиги ҳақида гапирди.\n«Яна қандайдир муддатдан сўнг уч ҳажмли седанлар йўқликка юз тутади, — деди топ-менежер, — чунки инсонлар ақл билан иш тутиб, тобора кенг сатҳ ва баланд ўриндиқли кроссоверларга меҳр қўя бошлашади». Бироқ бу седанлар учун ҳаммаси якун топади дегани эмас, фақат уларнинг концепцияси ўзгартирилиши лозим экан.\nФото: Янги Lexus LS 500\nФукучининг айтишича, ҳашаматли седанлар «камроқ формал» бўлиши керак, шу сабабли Детройтда тақдим этилган сўнгги Lexus LS фастбэк шаклига ўхшашроқ шаклда ясалган. «Энди қимматбаҳо автомобиллар харидори машинага футболка ва жинси шимда ўтириши мумкин, унинг ҳайдовчиси эса учлик костюмда, айнан шу сабабли биз анъанага айланиб қолган седанлардан қочишимиз керак», — дейди Фукуичи. У «ўткир» рулга эга динамик кўринишдаги машиналар ишлаб чиқариш мантиқлироқ эканлигини айтган.\nФото: Lexus LC 500.\nФукуичи купенинг спортча кўринишини энг яхши деб таърифлаган ва бундай юқори чаққонлик компаниянинг седанларида ҳам бўлиши керак, деб ҳисоблайди.\n«Тойота» концернининг брендларни ривожлантириш бўйича раҳбари Лексус модел қаторида универсални ҳам кўришни истайди. У SUV сигментидаги автомобиллар сингари баланд бўлмаслиги керак, бироқ одатдаги универсаллар каби қисқа ҳам эмас. «Агар бизда ресурслар етарли бўлса, шундай автомобиль яратиш устида иш бошлаймиз ва у оддий автомобиль бўлмайди», — деган топ-менежер.